Za Lepše Detinjstvo: Donacija UNICEF-a za "Pčelicu"\nNaslovna Društvo Za Lepše Detinjstvo: Donacija UNICEF-a za „Pčelicu“\nZa Lepše Detinjstvo: Donacija UNICEF-a za „Pčelicu“\nJavnoj predškolskoj ustanovi Pčelica Niš uručena je video oprema za realizaciju projekta Rana intervencija zasnovana na rutinama koji je pokrenuo UNICEF.\nOprema je deo ovog projekta veoma značajnog za svu decu sa razvojnim teškoćama.\n„Ova oprema će nam olakšati posao rane intervencije, jer će tim Ustanove sastavljen od vaspitača, medicinskih sestara vaspitača i stručnih saradnika, kao i tim Doma zdravlja Niš, našeg partnera u projektu, moći lakše da primenjuje savremene metode rada sa decom i roditeljima“, izjavila je direktorica Svetlana Mitić prilikom dodele opreme.\nProjekat je pokrenut da bi se povećala delotvornost nacionalnog sistema ranih intervencija.\nRane intervencije su integrisan, međuresorni, interdisciplinarni državni sistem stručnih usluga namenjenih maloj deci s akašnjenjem u razvoju, invaliditetom, atipičnim ponašanjem, socijalnim i emocionalnim teškoćama ili maloj deci koja imaju velike šanse da ispolje kašnjenje pre polaska u školu.\nPrethodni tekstČemu Podele na Korak od Uvođenja Doživotne Kazne za Ubice Dece\nSledeći tekstNišville u Noći Muzeja: Džez Univerzalni Jezik Slobode


Sportske.net - UNS: ''Zaštitite novinare na utakmicama!''\nUNS: ''Zaštitite novinare na utakmicama!''\nUdruženje novinara Srbije (UNS) protestovalo je danas zbog incidenta na košarkaškoj utakmici Crvene zvezde Telekom i Partizana na kojoj su povređeni neki novinari i zatražilo od organizatora sportskih manifestacija da osiguraju nesmetan rad za novinare.\nAdmiralBet KLS - Kragujevčani u seriji poraza\nKošarkaši Partizana sinoć su pobedili Crvenu zvezdu sa 82:62, a tokom utakmice, sa tribine na kojoj su smešteni navijači "crveno-belih", bačena je petarda koja je povredila novinara Blica Vladimira Bojčevića.\n"Juče je u toku utakmice petarda eksplodirala na mom stolu, od čega mi je krenula krv iz nosa. Neko vreme mi je zujalo u ušima i ništa nisam čuo. Upaljačem koji je bačen sa tribina kolegi sa portala kosarka24 upaljačem je razbijen laptop", rekao je reporter Blica Vladimir Bojčević UNS-u.\nOn je dodao da je u derbiju koji je ranije igran u Železniku, a čiji je organizator takođe bila Zvezda, "situacija bila još gora i da su novinari uvek smešteni tik ispod navijača, zbog čega često stradaju".\n"Tada je bio veći pakao. Bačena su tri topovska udara zbog kojih nisam ništa čuo naredna dva dana, kolegi iz Večernjih novosti je pocepana jakna, a kolegi iz Telegrafa pukla bubna opna. Tada smo morali da pobegnemo sa utakmice i sve stvari ostavimo tamo. Tek kad se smirilo, vratili smo se", rekao je Bojčević.\nUNS je podsetio da su novinari, fotoreporteri i snimatelji zbog propusta organizatora koji bi trebalo da im obezbede sigurnost, često mete agresivnih navijača i završavaju s fizičkim povredama.\n"Posle ovakvih incidenata nema reakcija nadležnih i niko ne snosi odgovornost", navodi se u saopštenju.\nUNS je zatražio od organizatora sportskih događaja da ubuduće osiguraju nesmetan rad novinara i ne dozvole da se ovakvi propusti ponovo dese.\nKošarkaški klub Partizan bio je organizator prve utakmice tokom koje su izbili veliki incidenti, a u nedelju je kažnjen sa dve utakmice bez publike i novčano.


Islamska zajednica Berane: Promijeniti Odluku o upravljanju grobljem ili ćemo ga štititi svim sredstvima | Analitika - Informativni Portal\nIslamska zajednica Berane: Promijeniti Odluku o upravljanju grobljem ili ćemo ga štititi svim sredstvima\nU slučaju da se ne promijeni Odluka SO Berane o oduzimanju Muslimanskog groblja u Beranama i vrati na upravljanje i nadležnost Medžlisu Islamske zajednice Berane spremni smo stati u zaštitu svojih vjerskih sloboda i svojih svetinja kroz razne vidove protesta i građanske neposlušnosti, navode u sapštenju.\nObjavljeno: 14. 09. 2019 - 17:12\nIslamska zajednica u Beranama tražila je danas da se u problem oko upravljavanja muslimanskim grobljem u tom gradu uključi Istamska zajednica Crne Gore i Vlada Crne Gore.\nKako se navodi u saopštennu na jučerašnjoj sjednici Džematske Skupštine Medžlisa Islamske zajednice formiran je Odbor kojeg sačinjava deset članova čije je zaduženje da radi na rješavanju spornog oduzimanja Muslimanskog groblja u Beranama, tj Odlukom SO Berane da više ne upravlja sa njim Medžlis Islamske zajednice u Beranama, već Komunalno preduzeće iz našeg grada.\nKako se dodaje, decidno se traži odlaganja primjene ove sporne odluke a spremni su za zajedničko rješavanje problema.\n-Takođe ,u cilju rješavanja ovog problema ukoliko naša inicijativa ne naiđe na razumijevanje planiramo da uložimo žalbu Ustavnom i Upravnom sudu u zakonskom roku povodom sporne Odluke SO Berane kojom se oduzima Muslimansko groblje Islamskoj zajednici u Beranama”, navode u reagovanju.\nNa Džematskoj Skuptini je takođe zaključeno da se Medžlis Islamske zajednice Berane obrati poslaničkim klubovima u Skupštini Crne Gore kako bi se inicirale izmjene i dopune Zakona o komunalnoj djelatnosti na osnovu kojeg je donijeta Odluka o oduzimanju Muslimanskog groblja Islamskoj zajednici Berane,čime bi se jasnije definisale pozitivne zakonske odredbe o vjerskim slobodama.\nTagovi: Berane Islamska Zajednica muslimansko groblje SO Berane Odluka


Saradnja Tužilaštva za ratne zločine i drugih državnih organa sa nevladinim organizacijama i udruženjima građana je pokazatelj odnosa našeg društva prema inicijativama civilnog društva što je jedan od ključnih faktora procesa evropskih integracija Srbije.\nTužilaštvo za ratne zločine ostvaruje aktivnu, profesionalnu saradnju sa respektabilnim domaćim i međunarodnim nevladinim organizacijama koje deluju u oblasti ljudskih prava, posebno masovnih kršenja ljudskih prava i suočavanja sa prošlošću.\nSaradnja se prioritetno odvija u domenu ustupanja informacija i dokumentacije iz arhiva ovih udruženja, kao i u pružanju pomoći Tužilaštvu pri pronalasku i ostvarivanju kontakata sa svedocima.\nTužilaštvo za ratne zločine sarađuje sa nevladinim sektorom koji svojim aktivnostima pruža podršku radu Tužilaštva i daje značajan doprinos upoznavanju šire javnosti o slučajevima koje Tužilaštvo vodi.\nNevladine organizacije prate suđenja za ratne zločine pred Posebnim odeljenjem za ratne zločine Višeg suda u Beogradu, o njima priređuju izveštaje i analize. Кroz podršku projektu monitoringa Misije OEBS-a, Delegacija EU u Srbiji finansira projekat "Podrška praćenju domaćih suđenja za ratne zločine", u kom učestvuju predstavnici Fonda za humanitarno pravo i Beogradskog centra za ljudska prava\nOrganizuju i učestvuju na javnim tribinama o procesuiranju ratnih zločina pred domaćim sudovima, istražuju javno mnjenje o stavovima koja se tiču procesuiranja ratnih zločina.\nSaradnja se odvija i u domenu stručnog usavršavanja i razmene iskustava kroz zajedničko organizovanje seminara, savetovanja, konferencija i treninga, kao i kroz izradu stručnih publikacija.\nU predstojećem periodu Tužilaštvo će intenzivirati saradnju sa nevladinim organizacijama i medijima kako bi učvrstilo mrežu podrške krivičnom progonu osumnjičenih za ratne zločine.\nTužilaštvo za ratne zločine sarađuje sa\nBeogradskim centrom za ljudska prava\nFondom za humanitarno pravo\nKomitetom pravnika za ljudska prava\nHelsinškim odborom za ljudska prava u Srbiji\nFondom za otvoreno društvo\nDokumentaciono informacionim centrom "Veritas"\nInicijativom mladih za ljudska prava (partner u realizaciji programa prakse za mlade pravnike zainteresovane za probleme tranzicione pravde)\nViktimološkim društvom Srbije\nJevrejskom zajednicom Vojvodine\nCentrom za nenasilnu akciju\nUdruženjima porodica žrtava sa Kosova i Metohije, iz BiH, Hrvatske\nNezavisnim novinarskim udruženjima (NUNS, Media centar Sarajevo, Hrvatsko novinarsko društvo)


18 Nov 2020 - novosti - ZELENA STRUJA PROTERUJE UGALJ\nKako je izjavila Zorana Mihajlović, ministarka energetike i rudarstva, većina zemalja Evropske unije do 2030. godine, prema nekim planovima, neće imati elektrane na ugalj.\n- To znači da i mi moramo da počnemo da tražimo supstituciju za ugalj i da se okrenemo da proizvodimo više struje iz obnovljivih izvora, kao i da povećamo energetsku efikasnost, jer mi sada oko 30 odsto energije trenutno "bacimo" - navela je ministarka Mihajlović. - Cena izgradnje kapaciteta koji koriste obnovljive izvore, tokom poslednjih 10 godina značajno smanjena i da je sada jednako konkuretno praviti termoelektranu na ugalja kao, na primer, vetroelektranu.\nPrema rečima ministarke Mihajlović, za Srbiju je važno da revitalizujemo velike hidroelektrane i da gradimo nove, kao što su hidroelektrane na Drini, gde je formirana zajednička kompanija sa RS u kojoj EPS ima 51 odsto vlasništva. Ovaj projekat je važan zbog regiona, kako bismo konačno izašli iz svojih uskih okvira i uradili nešto što je dobro za sve u regionu.\n- Kada je reč o malim hidroelektranama, radi se novi katastar, koji treba da pokaže gde je moguće, a gde ne bi mogle da se grade MHE - kazala je Mihajlović. - Oko 60 odsto potencijala obnovljivih izvora energije čini biomasa i da bi ona mogla da se koristi mnogo više i za proizvodnju električne, ali i toplotne energije.\nResorno ministarstvo radiće na izmenama Zakona o efikasnom korišćenju energije i formiranju fonda za energetsku efikasnost, jer postoji mnogo prostora da tu oblast unapredimo, kao i novac iz evropskih fondova, rekla je ministarka Mihajlović


Za kupovinu dolara samo što ne traže i krvnu sliku – Bankar.rs\nHome/BANKE/NBS/Za kupovinu dolara samo što ne traže i krvnu sliku\nZa kupovinu dolara samo što ne traže i krvnu sliku\nSvako ko u menjačnicama kupuje američke dolare treba da sa sobom obavezno ima ličnu kartu. Ovo pravilo, koje je podzakonskim aktom svojevremeno uvela Narodna banka Srbije, još je na snazi.\n“Narodna banka Srbije je ovu obavezu propisala isključivo radi zaštite građana od falsifikata, vanopticajnih novčanica i slično, imajući u vidu da se falsifikati navedenih apoena američkog dolara češće pojavljuju nego drugi apoeni SAD dolara, odnosno apoeni drugih valuta, poput evra, švajcarskog franka i drugih”, rečeno je za “Novosti” u NBS.\n“Upisuju se ime i prezime rezidenta – fizičkog lica i njegov jedinstveni matični broj građana – JMBG, iz važeće lične karte ili pasoša, odnosno ime i prezime nerezidenta – fizičkog lica i broj njegove važeće putne isprave, kao i serijske brojeve novčanica. Menjač o tome treba da istakne i obaveštenje, na srpskom i engleskom jeziku, tako da ono bude vidljivo za stranke. To znači da kada građanin kupuje novčanice SAD dolara u navedenim apoenima, menjač je u obavezi da od njega, ukoliko je rezident, zatraži na uvid njegovu ličnu kartu, odnosno, ukoliko je nerezident, zatraži na uvid njegov pasoš”, naveli su u NBS.\nInače, za prvih šest meseci ove godine broj otkrivenih falsifikata u stranim novčanicama porastao je trostruko u odnosu na isti period lane, podsećaju “Novosti”. Od januara do kraja juna otkriveno je 1.015 komada falsifikovanih novčanica efektivnog stranog novca. Reč je o ukupno 880 komada lažnih novčanica evra i 103 komada lažnih američkih dolara, među kojima su gotovo sve novčanice od 100 dolara. Broj lažnih evra porastao je tri puta u odnosu na isti period 2018. godine, dok se broj lažnih dolara gotovo upetostručio (4,9 puta više otkriveno).\nDolar Falsifikati Kontrola nbs\n"Merkator S" prodajom zdanja u Novom Beogradu čisti dugove\nAkcija Komercijalne banke uzletela 16 odsto


Vanredna stanja: Nekoliko gradova ostalo bez struje\nBorojević je rekao da je vjetar rušio stabla i da električne energije nemaju više od 30 sati. "Pitanje je kada će doći struja. Prema našim informacijama, radnici elektrodistribucije su na terenu i otklanjaju kvarove na dalekovodima", naveo je Borojević. On je rekao da je nastava u lokalnoj osnovnoj školi prekinuta, te da su skraćeni časovi u Srednjoškolskom centru. Prema njegovim riječima, uklonjena su srušena stabla koja su blokirala put Kneževo-Banjaluka.\n"To smo uspjeli uz pomoć preduzeća koje održava puteve, Civilne zaštite i privrednika. Međutim, i dalje postoji rizik od padanja stabala, pa smo u pripravnosti", napomenuo je Borojević. On je dodao da je jak vjetar uzrokovao i mnogo oštećenja na objektima, te da će u narednom periodu biti više informacija o šteti. "Poruka stanovnicima je da budu strpljivi, jer nadležne ekipe rade na otklanjanju kvarova i blokada", rekao je Borojević. On je dodao da je snabdijevanje vodom u Kneževu, za sada, uredno.\nVeliki dio opštine Foča je bez struje, a kvarove je izazvao snijeg koji je padao prethodnog vikenda, potvrđeno je u fočanskoj "Elektrodistribuciji". Bez napona je dalekovod "Buk Bijela" koji strujom napaja sva sela od Buk Bijele do Tjentišta i Vrbnice, kao i dalekovod "Čelebići", zbog čega je bez struje veliki broj sela na području od Zavaita do Čelebića. Struju nemaju ni stanovnici na području Miljevine, zatim Kozje Luke, Trnovače, Kuta i Baljevog polja.\nElektričari su juče uspjeli da saniraju kvarove na dalekovodu "Kmur", te da obezbijede struju za Brod na Drini. Električne energije nestajalo je i u Lazarevu, ali je kvar brzo saniran. Kao i početkom prošle sedmice, kvarove su izazvali težak snijeg i oborena stabla, a radnici "Elektrodistribucije" su na terenu i ulažu velike napore da osposobe dalekovode.


Uspešan turnir u Lazarevcu za ŽRS OŠ „Radomir Lazić“ – Palanačke novine\nŽenska rukometna sekcija OŠ „Radomir Lazić“ učestvovala je na Trećem međunarodnom „Žarka kupu“ u Lazarevcu u kategoriji „Pionirke Ž-2000“ što je bila dobra prilika da se oprobaju sa nekim od najboljih ekipa u Srbiji i okruženju.\nOsvojeno osmo mesto, od devet ekipa, nije razočarenje budući da su se rukometašice iz Azanje našle u društvu klubova iz Srbije, Crne Gore, Slovenije i Hrvatske.\nNeiskustvo, u odnosu na druge ekipe, bolji i spremniji rivali, kratka klupa ili nešto treće kumovali su porazima u preliminarnoj fazi od DRŠ „Vrhnika“ (Slovenija), prošlogodišnjeg viceprvaka turnira i drugoplasirane ekipe u slovenačkom prvenstvu, i RK „Taurunum“ iz Zemuna, prošlogodišnjeg prvaka Srbije u ovoj kategoriji.\nDrugog dana turnira, naš tim poražen je od RK „Radnički“ iz Obrenovca, ali je trijumfovao protiv ŽRK „Požarevac“.\nRK „Osijek“ (Hrvatska)\nDRŠ „Vrhnika“ (Slovenija)\nRK „Radnički“ Beograd\nRK „Trebjesa“ (Nikšić, Crna Gora)\nŽRK „Kolubara“, Lazarevac\nRK „Radnički“, Obrenovac\nNext story U Palanci, kao i u celoj Srbiji, obeležena godišnjica NATO agresije\nPrevious story Organizacija za evropsku bezbednost i saradnju i predsedavanje Srbije: VODA – RAZLOG ZA SARADNJU


02.09.2019. 15:11h 02.09.2019. 15:11h\n"Lično mi se uvek i činilo da je to jedini njihov mogući izlaz iz toga da posle ne moraju da objašnjavaju zašto nisu prešli cenzus ili zašto nisu dobili značajniju, dvocifrenu podršku", rekla je Brnabić.\n"Mi od tada radimo sa njima. Prošle nedelje na sednici vlade smo doneli odluku da pravimo zajedničku radnu grupu koja će raditi sa njima na implementaciji preporuka pošto smo ušli u izbornu godinu. Poslali smo im na komentare Zakon o centralnom registru stanovništva. RIK radi sa ODIHR-om od 2017.godine na različitim obukama, i sve se to nastavlja", ističe Brnabić.\n"Vreme za raspravu o budžetu će biti duplirano i budžet će biti jedina tema na dnevnom redu", podvukla je Brnabić.\nKaže da su najveće promene napravljene u biračkom spisku koji je danas transparentan, navodeći da svi građani tokom cele godine mogu da provere da li su na spisku, da li je adresa adekvatna.\nBrnabić kaže da birački spisak nikada nije bio transparentan i atuomatski ažuriran kao što je danas, i da je sve to moglo i ranije da se uradi - ali nije.\n"Ukoliko je jedini zahtev da predsednik Aleksandar Vučić ne učestvuje na tim izborima, što verovatno i jeste jedini zahtev, mislim da on nije demokratski. Nisu to tražili dok je Boris Tadić učestovao na izborima. Sve to pokazuje kako oni shvataju demokratiju", rekla je Brnabić.\nKomentarišući izjavu predsednika DS Zorana Lutovac da će "oni koji izađu na fingirane izbore odgovarati", Brnabić je kazala da je to još jedan pokazatelj njihove demokratičnosti i kako deo opozicije shvata demokratiju.\nŠto se tiče stanja u medijima, situacija je, kaže, bolja nego 2011.godine kada je i Savet za borbu protiv korupcije naveo da je Dragan Đilas "zarobio" medije.\nPodsetila je da ni Narodna stranka, ni Stranka slobode i pravde nisu izašle na prethodne izbore 2016.godine, a da danas imaju poslanike, i to Narodne stranka tri poslanika koji su došli sa različitih lista - Miroslav Aleksić (SDS-LDP-LSV), Dijana Vukomanović (SPS) i Sanda Rašković Ivić (DS S), dok S SP ima Mariniku Tepić koja je bila na listi SDS-LDP-LSV, a onda prešla u Pokret slobodnih građana, pa u Novu stranku, a zatim u Đilasov ŠP.\n"To je veliki pokazatelj 'demokratskog potencijala'. Potpredsednici Narodne stranke Aleksić i Rašković Ivić nisu danas ni u istom poslaničkom klubu. Dakle, sve može i ništa ne mora da znači", rekla je Brnabić.\nOna je dodala da su i Narodna stranka i ŠP "kupili" podršku od 10.000, navodeći da je Jeremić "kupio" Narodni pokret Srbije, a Djilasova stranka je, kaže, bila Zelena ekološka partija.\nDveri su, podseća Brnabić, ušli u skupštinu sa DSS i to nakon velikih pritisaka na RIK, a danas taj pokret, ukazuje, nemaju više ni poslanički klub.\nTe uslove su, kaže Brnabić, pravili, pre svih, Đilas i Jeremić kada su bili u DS i odlučivali i o slobodi medija.\nAna BrnabićbojkotopozicijaizboriBoris TadićDragan Đilas


Nova stalna postavka u leskovačkom muzeju – NOVA NAŠA REČ\nNova stalna postavka u leskovačkom muzeju\n6 Jula, 2020 Nova Naša Reč Leskovac 0\nU Narodnom muzeju svečano je otvorena stalna postavka „Leskovac – Srpski Mančester (1878 – 1941)“. Direktorka muzeja rekla je tom prilikom da je priprema ove postavke predstavljala dug i mukotrpan proces rada svih službi muzeja.\n-Pored njih uključeni su i svi resursi sa kojima muzej raspolaže, što podrazumeva dokumentaciju, konzervaciju i restauraciju predmeta, dizajn postavke, kao i pripremu propagandnog materijala koji prati jedan ovakav čin. Zato je ovo jedan od najznačajnijih dana u radu muzeja, kao ustanove koja birne u kulturnoj i istorijskoj baštini sredine u kojoj ostvaruje svoju osnovnu delatnost. Postavka „Leskovac – Srpski Mančester (1878 – 1941)“ rezultat je dugogodišnjeg rada svih uposlenika muzeja.-\nPostavku je otvorila pomoćnica ministra kulture za zaštitu kulturnog nasleđa Danijela Vanušić rečima da je reč o izuzeetnom događaju ne samo za Leskovac, nego i za celokupnu sprsku kulturu, kulturnu panoramu i zaštitu srpskog kulturnog nasleđa.\n-Narodni muzej u Leskovcu kao čuvar i zaštitnik kulturnog nasleđa neizostavni je akter savremenih društvenih kretanja na jugu Srbije. On se danas pridružuje nizu uspešnih realizovanih rekonstrukcija i mnogih stalnih izložbenih postavki galerije Matice srpske, Muzeja savremene umetnosti u Beogradu i Narodnog muzeja u Beogradu. Radeći segment po segment, postepenom rotacijom prostora i zgrade, muzej je uspeo da ispuni sve standarde savremene muzejske struke i stane rame uz rame sa evropskim kolegama. Na pravi način pokazuje da kultura mora da bude otvorena i dostupna svim društvenim grupama, a naročito onima koji su zbog posebnih potreba često najzanemareniji. Tajna uspeha ove ustanove je svest da je zbirka važna isto koliko i praćenje potreba publike, te još jednom potvrđuje da se uspešnost muzeja meri opštim utiskom koji posetilac sa sobom ponese. –\nIstorija jednog ludila (1)\n“Dani gljiva” odloženi za avgust


Medicinski dokaz da je odmor zdrav - Zdrava Hrana\nVećina ljudi voli odmor i jedva čeka priliku da se malo udalji od posla - bar je to iskustvo koje važi za naš prostor. Međutim, nije tako i u SAD: naime, po podacima kojima raspolažu naučnici koji su obavili ovo istraživanje, manje od polovine radnika u SAD iskoristi svaki odmor koji im je na raspolaganju!\nUpravo ta statistika je navela istraživače sa Univerziteta Sirakuza da potraže medicinske dokaze o korisnosti odmora - što su i učinili u kontrolisanom istraživanju.\nNaime, istraživači su pratili 63 ispitanika tokom 12 meseci, uzimajući im sve analize krvi i druge pokazatelje pre i posle odmora. Ono što su medicinske analize pokazale bilo je sledeće: sa svakim dodatnim odmorom koji bi iskoristio neko od učesnika, rizik od metaboličkog sindroma opao gotovo za četvrtinu.\n"Metabolički sindrom je zbir faktora rizika od kardiovaskularnih oboljenja. Što više tih faktora neko ima, to mu je veći rizik. Odmor je važan zato što smo videli da se taj rizik tim više smanjuje što više odmora ispitivana osoba koristi… Mi smo utvrdili da su osobe koje su češće išle na odmor u toku 12 meseci ispitivanja imale manji rizik od metaboličkog sindroma i metaboličkih simptoma", objasnili su istraživači.\nProfesor Brus Hruska, jedan od autora istraživanja, napomenuo je da još treba da se utvrdi šta je to tačno u odmoru što koristi zdravlju srca, ali da je ono što sada znamo sledeće: da je važno da ljudi iskoriste svaki odmor koji im se ponudi.\nIstraživanje je objavljeno u časopisu Psychology & Health, a originalni članak možete naći na sledećem linku:


Postavio Yucom - 27/11/2020 Mediji\nPredstavljeni rezultati projekta MATRA „Neka pravda vlada“\nSrbija u toku 2020.godine nije otvorila nijedno pregovaračko poglavlje, a najčešći argument za ovo jeste nedovoljan napredak u reformama u oblasti vladavine prava, sa fokusom na pravosuđe i osnovna prava.\nNajeminentniji srpski eksperti okupljeni oko Nacionalnog konventa za EU završili su seriju analiza o vladavini prava sa sadržajem pet pregovaračkih poglavlja i ti rezultati predstavljeni su u sredu na konferenciji povodom zav ršetka projekta MATRA „Neka pravda vlada“.\nAnalizirana je vladavina prava u poglavcljeima: Politika konkurencije (Poglavlje 8), Energetika (Poglavlje 15), Socijalna politika i zapošljavanje (poglavlje 19), Životna sredina i klimatske promene (poglavlje 27), Zaštita potrošača i zdravlja (Poglavlje 28).\nTim od 10 eksperata i ekspertkinja pokušao je da mapira institucije i prava građana u svakom od poglavlja upravo kako bi se dočarali da je apsolutno jasno zašto se, pre svega ostalog, insistira na poštovanju principa vladavine prava, efikasnom funkcionisanju institucija i uređenom sistemu zaštite prava.\nNataša Dragojlović, koordinator Nacionalnog konventa, rekla je da je ovaj projekat zapravo mnogo više od projekta.\n„Vladavina prava je najvažnije poglavlje u pregovorima sa EU i kako na svakodnevni život građana, žitvotni standard, poslovanje privrede i ukupan razvoj naše zemlje utiče nedostatak vladavine prava u bilo kojoj politici“, rekla je ona.\nNataša Dragojlović je naglasila da je Srbija sa preko 90% EU zakonodavstva već harmonizovala svoje zakone, ali da spor napredak ka članstvu u EU, nezadovoljstvo građana kvalitetom života i nivoomdostignutih standarda u odnosu na iste u EU, govori da je za primenu ovih zakona osim formalnih institucija, potrebna i jasna politička volja.\n„Potrebna je i svest građana o tome da su pravo na adekvatnu zdravstvenu zaštitu, zdravu životnu sredinu, čistu zelenu energiju, adekvatnu socijalnu zaštitu ili zaštitu njihovih potrošačkih prava zaista pravo svih, a ne privilegija manjine. To se naročito jasno vidi u vanrednim uslovima pandemije COVID“, rekla je koordinatorka Dragojlović.\nOna je primetila da se u Srbiji „s pravom pitamo, kako je moguće da su države centralne i istočne Evrope tako brzo ispunile kriterijume za članstvo a da na Zapadnom Balkanu, u Srbiji totako dugo traje“.\n„Kako to da samo mi ne razumemo da nismo država sve dok u njoj nema vladavine prava? Ukoliko nismo uspostavili vladavinu prava kao temeljni princip na kom počiva čitava institucionalna konstrukcija ove države, onda na trulom temelju ne možemo graditi ništa osim tenzija, nezadovoljstva i podela na one koji traže vladavinu prava i one koji se tome opiru.“ rekla je Nataša Dragojlović.\nJovana Spremo iz Jukoma, koja je radila na ovom projektu, objasnila je na konferenciji da je poštovanje vladavine prava u Srbiji se češće pod lupom, ne samo EU u procesu njenog pristupanja, nego i od strane različitih indeksa i izveštaja, poput Fridom hausa.\n„I nijedan od ovih izveštaja ne beleži progres Srbije u bilo kojoj oblasti od značaja za očuvanje vladavine prava, naprotiv, beleži se stagniranje, ponegde čak i nazadovanje“, podvukla je ona.\nJovana Spremo je dodala da je Nacionalni Konvent o EU, budući da ima radne grupe koje prate sva poglavlja u pregovaračkom procesu, uvideo da je neophodno mapirati u svakom poglavlju koliko u praksi zaista nedostatak vladavine prava utiče na napredak u svakom od njih.\n„Napredak u jednom poglavlju, nekada nam otkriva nedostatak u funkcionisanju pojedinih institucija – bilo da su to nadležne kancelarije uprave, nezavisne institucije ili sudovi, ali i koja to prava građana treba posebno zaštititi ili uzeti u obzir, jer je moguće da će doći do povrede“, rekla je Jovana Spremo.\nAmbasador Holandije u Srbiji i Crnoj Gori Žil Bešor Pluh pohvalio je ceo tim zbog činjenice da su čak i u ovim teškim vremenima uspeli da odu van Beograda i razgovaraju o nalazima svojih studija sa ljudima širom Srbije.\nOn je objasnio i zašto je Ambasada Holandije podržala ovaj projekat.\n„Prvo, to je zato što neprekidne aktivnosti pomažu da vladavina zakona – što je prioritet moje vlade, kao i EU – ostane visoko na dnevnom redu. Naglasak moje države na vladavini zakona dolazi u različitim oblicima, od planiranja politike na lokalnom nivou, do principa koji upravljaju našom spoljnom politikom“, rekao je Pluh.\nOn je naglasio da je promocija vladavine zakona sastavni deo holandske političke DNK i jedan od temelja angažmana ove države u Srbiji, regionu i Evropskoj uniji.


Čeka nas ozbiljan posao: Bečić o formiranju nove vlade Crne Gore - Sputnjik Srbija\nČeka nas ozbiljan posao: Bečić o formiranju nove vlade Crne Gore\n10:58 23.09.2020 (osveženo 11:02 23.09.2020) Preuzmite kraći link\nPregovarački timovi pobedničkih koalicija razgovaraju o načinima funkcionisanja, modalitetima, ali i prioritetima buduće vlasti i ti pregovori se odvijaju planiranom dinamikom, izjavio je predsednik Demokratske Crne Gore Aleksa Bečić i dodao „čeka nas ozbiljan posao“.\nBečić je to rekao tokom razgovora sa ambasadorkom Francuske Kristin Tudik u Podgorici, uoči današnje konstitutivne sednice parlamenta, prenosi Tanjug.\nIstakao je da će Demokrate, a veruje, kazao je, i ostali potpisnici „Sporazuma za budućnost“ biti garanti njegove primene.\nUkazao je da su aktuelni pregovarački timovi brži od svih koje je do sada imala Crna Gora prilikom konstituisanja vlasti nakon jednog izbornog procesa.\nBečić je naglasio da u budućoj vlasti neće biti revanšizma i da je Demokratska Crna Gora spremna da zajedno radi sa svim časnim, poštenim i stručnim ljudima koje zatekne u administraciji, jer bez institucionalne memorije nema napretka i ostvarenja Programa buduće vlade.\n„Čeka nas ozbiljan posao i spremni smo da se uhvatimo u koštac sa svim problemima“, naveo je Bečić.\nPonovio je da će se nova vlast obračunati sa organizovanim kriminalom i korupcijom onako kako je i pobedila na izborima.\n„Nema hapšenja zbog mržnje, netrpeljivosti ili političke podobnosti. Radiće se u skladu sa Ustavom i zakonima Crne Gore“, naveo je Bečić, saopšteno je iz stranke.\nNavodi se da je Tudik čestitala Bečiću na izbornom rezultatu i saopštila da joj je drago što je koalicija „Mir je naša nacija“ bila dostojanstvena u pobedi i da je slala pomiriteljske poruke i u predizbornom i u postizbornom periodu.


Arheološko nalazište Anine u selu Ćelije nadomak Lajkovca, koje sadrži ostatke rimske građevine iz četvrtog veka, jedno je od najstarijih i među najbolje sačuvanim nalazištima u zapadnoj Srbiji koje je valjevski Zavod za zaštitu spomenika kulture istraživanja započeo pre deset godina. Ovaj kompleks se prostire na površini od preko 30 hektara i sadrži dobro očuvane ostatke vile, nekropole, rimskog puta i veliki broj manjih građevina.\nDirektor Turističke organizacije Opštine Lajkovac Milutin Rankoviċ prisustvovao je arheološkim istraživanjima koja su ovih dana nastavljena na lokalitetu Anine u Ćelijama nadomak Lajkovca.\nRukovodilac projekta Radivoje Arsić kaže da su, zahvaljuċi sredstvima Opstine Lajkovac koje je opredelila Komisija za kulturu i sredstvima Ministarstva kulture, istraženi novi delovi rimskog kupatila iz IV veka nove ere i da se po prvi put nalaze i tragovi oslikanih zidova. Nađen je dozidani deo koji su varvari naknadno sagradili, a ima i ostataka nove istorije, poput dugmadi austrougarske uniforme.\n„Ako budu dobijena sredstva i od Ministarstva kulture, celo kupatilo će biti otkriveno. Tako će se formirati kompleks, mnogo veći i mnogo značajniji nego što su počeci istraživanja ukazivali”, izjavio je Milutin Ranković, direktor Turističke organizacije .\nPored građevina iz rimskog doba, na ovom prostoru otkriveno je i nekoliko arheoloških nalaza, koji govore o ekonomskom životu, pre svega nalazi novčića koji svedoče da je vila podignuta početkom trećeg veka i da je uništena oko 380. godine kada su Goti prošli ovim prostorom, spaljujući i uništavajući poljoprivredna imanja i građevine.\n„Međutim, izgoreo je samo krov, dok su zidovi i temelji sačuvani i bili su u upotrebi čak i hiljadu godina kasnije u srednjem veku za vreme Despota Stefana i Đurđa Brankovića. Na to upućuju novčići i grnčarija pronađeni na ovim prostorima“, objašnjava Radivoje Arsić.\nTekst napisan u okviru projekta„Život u Big data Eri - nauči šta je vest”.


Rebić i Ditman potpisali Zajedničku izjavu o procedurama za zamenu vozačkih dozvola – Slika Vest\nSlikaVest: Beogrd, 20. februara – Direktor policije Vladimir Rebić i ambasador Savezne Republike Nemačke Aksel Ditman potpisali su danas u Beogradu Zajedničku izjavu o namerama između Nemačke i Srbije o procedurama za zamenu vozačkih dozvola, koja je od posebnog značaja za veliki broj srpskih državljana koji žive i rade u Nemačkoj.\nPo potpisivanju izjave, direktor Rebić je istakao da će na osnovu ove izjave državljanima Srbije biti omogćeno da srpske vozačke dozvole zamene za nemačke, bez polaganja vozačkog ispita, za sve kategorije, ukoliko imaju prebivalište od najmanje šest meseci u Nemačkoj.\nPoptisivanje izjave, kako je rekao, predstavlja još jednu u nizu uspešnih aktivnosti, koje se sprovode između Nemačke i Srbije.\n„MUP i u prethodnom periodu ostvarilo je plodnosnu saradnju sa Saveznim ministarstvom unutrašnjih poslova Nemačke“, rekao je Rebić podsetivši da Savezna Republika Nemačka u ogromnoj meri pruža podršku reformskim aktivnostim u okviru MUP-a kroz različite donacije, obuke i usavršavanja.\nAmbasador Ditman je istakao da potpisana izjava predstavlja veliko olakšanje za građane dve zemlje, koji borave u Nemačkoj i Srbiji, jer mogu na jednostavan način, po propisanim uslovima, bez polaganja ispita zameniti vozačke dozvole.\nDitman je naglasio da potpisana izjava predstavlja snažan simbol produktivne saradnje dve zemlje.


SOS Dječija sela BiH Archives - AKOS\nHome > Posts tagged "SOS Dječija sela BiH"\nTag: SOS Dječija sela BiH\nBosna Bank International (BBI) d.d. Sarajevo je sav prihod od prodatih ulaznica za međunarodni sajam Sarajevo Halal Fair (SHF) 2019, koji je krajem septembra održan u glavnom gradu Bosne i i Hercegovine, donirala SOS Dječijim selima BiH. Ček je nacionalnoj direktorici Mireli Gruenther-Đečević uručila Emina Šišić, članica Uprave BBI banke koja\nBosna Bank International (BBI) sav prihod od prodatih ulaznica za Sarajevo Halal Fair (SHF), koji je nedavno održan u glavnom gradu BiH, donirala je SOS dječijim selima u BiH. „BBI banka u temeljima svoje korporativne kulture ima ugrađenu brigu za najosjetljivije kategorije, stoga smo sav prihod od prodatih ulaznica za Sarajevo\nby - 01/06/2017 01/06/2017\nTradicionalnim druženjem SOS porodice sa predstavnicima kompanije Lactalis BH u SOS Dječijem selu Sarajevo danas je obilježen Svjetski dan mlijeka. Tom prilikom SOS Dječijim selima BiH uručena je vrijedna donacija mlijeka i čokoladnog mlijeka dovoljna da pokrije tromjesečne potrebe djece za ovom zdravom i vrlo važnom namirnicom. Vrata doma svoje\nU prostorijama SOS Centra “Hermann Gmeiner” svečano otvaren centar za mlade – YES\nNačelnik Općine Novi Grad Semir Efendić i nacionalni direktor SOS Dječijih sela BiH Amir Omanović, simboličnim uručivanjem ključa mladima, svečano su otvorili SOS program za mlade – YES centar, koji je smješten u prostorijama Društvenog centra „Hermann Gmeiner“, na Alipašinom Polju. YES centar je projekat organizacije SOS Dječija sela BiH,


Tužilaštvo za ratne zločine : Haški optuženik Stojan Župljanin uhapšen u okolini Beograda\nŽupljanin je jedan od preostale četvorice optužnih za ratne zločine na prostoru bivše SRFJ koje traži Haški tribunal. Tribunal još traži optužene za ratne zločine Ratka Mladića, Radovana Karadžića i Gorana Hadžića. Stojan Župljanin je tokom rata u BiH bio načelnik Centra javne bezbednosti Banjaluka, a Haški tribunal optužio ga je za ratne zločine počinjene nad nesrpskim stanovništvom na području Bosanske Krajine.\nŽupljanin je nakon hapšenja priveden istražnom sudiji Veća za ratne zločine Okružnog suda u Beogradu. Akcijom lociranja i hapšenja rukovodio je tužilac za ratne zločine i koordinator akcionog tima za lociranje, hapšenje i transfer haških optuženika Vladimir Vukčević. U akciji su učestovali pripadnici Ministarstva unutrašnjih poslova Srbije i Bezbednosno-informativne agencije. Župljanin je pred Haškim tribunalom optužen da je planirao, podsticao, naredio i počinio zločine protiv čovečnosti kao učesnik u zajedničkom zločinačkom poduhvatu, kao i da je pomagao i podržavao njihovo planiranje, pripremu i izvršenje.\nBiografija Stojana Župljanina\nŽupljanin je rođen 1951. godine u selu Maslovare, opština Kotor Varoš, u Bosni i Hercegovini. Završio je Pravni fakultet u Sarajevu 1975. godine. Po završteku studija zaposlio se u SUP-u u Banjaluci. Tri godine kasnije postavljen je za komandira stanice milicije Mejdan u Banjaluci, a 1985. za načelnika Odeljenja za suzbijanje opšteg kriminaliteta u opštinskom SUP-u u Banjaluci. Od 1991. bio je načelnik regionalnog Centra službi bezbednosti u Banjaluci.\nOd maja do jula 1992. bio je član Kriznog štaba Autonomne regije Krajina, a 1994. postao je savetnik predsednika Republike Srpske za unutrašnje poslove. Haški tribunal podigao je optužnicu protiv Stojana Župljanina 14. marta 1999, a otpečatio je 18. jula 2001.\nŽupljanin je optužen za genocid, zločin protiv čovečnosti i ratne zločine 1992. godine nad Muslimanima i Hrvatima bosanske Krajine, odnosno tzv. Autonomne regije Krajina koja je stvorena septembra 1991. i koja je obuhvatala 16 opština BiH. Prema optužnici, Župljanin je imao operativnu kontrolu nad opštinskim i regionalnim policijskim snagama, uključujući i one koje su bile zadužene za logore.\nKao član Regionalnog kriznog štaba Župljanin je, prema optužnici, lično i sa drugima, učestvovao u ostavrenju plana etničkog čišćenja ARK, te je 10.000 Muslimana i Hrvata deportovao iz bosanske Krajine, a hiljade su ubijene u napadima na mesta u kojima su živeli i u logorima na tim prostorima. Od objavljivanja optužnice Župljanin je bio u bekstvu.\nHaško tužilaštvo pozdravilo hapšenje Stojana Župljanina\nPozdravljajući hapšenje Stojana Župljanina u Srbiji, haškog tužilaštvo je danas ocenilo da je njime potvrdjeno da su i preostali begunci dostupni vlastima u Beogradu. Tužilaštvo Haškog tribunala pozdravilo je danas hapšenje Stojana Župljanina u Srbiji i naznačilo da ono potvrdjuje stav glavnog tužioca Serža Bramerca da su svi preostali begunci u dosegu vlasti u Beogradu.\n"Tužilaštvo pozdravlja hapšenje i činjenicu da je njime broj begunaca smanjen sa četiri na tri. Hapšenje Župljanina, istovrmeno, potvrdjuje ono što je Tužilaštvo tvrdilo već neko vreme - da su on i preostali begunci u dosegu vlasti Srbije", izjavila je na redovnom brifingu za novinare Bramercova predstavnica Olga Kavran.\nOna je izrazila nadu da će putem Župljanina, koji će se ubrzo naći u Hagu, "uskoro krenuti i preostala trojica optuženih koji su još na slobodi" - Ratko Mladić, Radovan Karadžić i Goran Hadžić.\nKavranova je napomenula da nema detaljnijih informacija o okolnostima pod kojim je Župljanin uhapšen.\nMiroslav Lajčak pozdravio hapšenje Župljanina\nVisoki predstavnik u BiH Miroslav Lajčak pozdravio je danas "dugo očekivano hapšenje Stojana Župljanina". Lajčak je saopštio da su visoki predstavnici u BiH, medjunarodna zajednica i domaći partneri radili na "ometanju mreža podrške" haškim beguncima, što je "pomoglo stvaranju uslova koji su doveli do hapšenja ili predaje brojnih osoba optuženih za ratne zločine".\nOn smatra da je Župljaninovo hapšenje, kao i hapšenja koja će uslediti, važno da bi porodice žrtava mogle da ostave iza sebe tragična stradanja koja su se desila u BiH, za koja su njihove porodice platile visoku cenu.\n"Za sve ostale u BiH, ovo hapšenje je važno jer jača proceš pomirenja i otvara perspektivu za budućnost koja je manje opterećena zločinima iz prošlosti", saopštio je visoki predstavnik.\nDodik: Rešen još jedan od problema u saradnji sa Hagom\nPremijer Republike Srpske Milorad Dodik izjavio je da je današnje hapšenje haškog optuženika Stojana Župljanina pozitivno i da time je rešen jedan od problema u saradnji sa haškim Tribunalom.\n"Ovim je rešen jedan od problema koji smo imali i sada treba da rešavamo preostala pitanja, kako bi na kraju iza sebe ostavili taj problem", kazao je Dodik novinarima u Banjaluci.\nDodik je istakao da Vlada Republike Srpske podržava politiku koja će dovesti do ispunjavanja obaveza prema haškom Tribunalu hapšenjem optuženih za ratne zločine ili njihovim dobrovoljnim odlaskom u taj sud.


Gurnjik - Partizan: priča koju smo dugo tražili – Crno-bela Nostalgija\nGurnjik – Partizan: priča koju smo dugo tražili\ncbnostalgija - 21. januara 2018. 29. maja 2019.\nPostoje neke utakmice koje, možda, nemaju preveliki značaj za istoriju kluba, ali su ipak na neki način bitne. I često takve utakmice padnu u zaborav – zato što to nije bilo finale ili polufinale domaćeg ili evropskog takmičenja, ili zato što rival nije bio iz sada već čuvenog društva „liga petice“.\nJoš ako niste bili svedok tih utakmica (bili ste suviše mali da bi ih upamtili ili niste bili rođeni), pa još ako ne postoji dostupna nikakva fotografija sa tog meča – tim je veća želja da o toj utakmici saznate što više. Jedna od tih utakmica je Partizanovo gostovanje u Poljskoj, 18.septembra 1974. U prvom kolu Kupa UEFA Partizan je igrao protiv Gurnjika iz Zabžea (Górnik Zabrze). „Crno-beli“ su u prvom meču odigrali nerešeno, 2-2, u revanšu u Beogradu slavili sa 3-0 i plasirali se u sledeće kolo. Tu je Partizan za protivnika dobio Portadaun iz Severne Irske i bez problema ga deklasirao sa 5-0 (revanš 1-1). Naredni protivnik, nemački Keln, ipak je bio jači u osmini finala i eliminisao je naš klub (1-0 za Partizan u Beogradu, 5-1 za Keln u revanšu).\nDugo smo tragali za bilo kakvom slikom sa prvog meča Gurnjika i\nPartizana, igranom u Zabžeu 18.9.1974, i najzad smo uspeli. Presudnu\npomoć u tome nam je pružio Mateuš Vozniak (Mateusz Woźniak),\nčovek koji se bavi istorijom fudbala, posebno u Poljskoj i bivšoj\nJugoslaviji, inače veliki navijač Gurnjika. Mateuš je posetio redakciju lista „Katowicki Sport“, i iz njihove arhive nam je odvojio izveštaje sa obe utakmice, kao i dve sjajne slike sa meča u Poljskoj! I ne samo to…\nU čemu je značaj Partizanovog dvomeča protiv poljskog „Rudara“, što u prevodu znači Gurnjik?\nTo je jedna od vrednijih Partizanovih pobeda u Evropi, koliko god to nekome čudno zvučalo. Poljski fudbal je u to vreme bio u ekspanziji, na tek završenom Svetskom prvenstvu u SR Nemačkoj, Poljska je zauzela treće mesto! Predvodnici te sjajne ekipe bili su Lato, Šarmah, Dejna, Gorgon, Kasperčak…a upravo su Gorgon i Šarmah, uz golmana Fišera i Viećoreka, bili članovi Gurnjika i igrali protiv Partizana.\nDalje, Gurnjik je u to vreme bio (a i sada je) poljski rekorder po broju osvojenih šampionata – u tom momentu imao ih je čak deset, koliko i Ruh. Dodajmo uz to i šest osvojenih kupova Poljske. Čak pet šampionata i šest kupova Gurnjik je osvojio od 1965. do 1972, i dvomeč protiv Partizana usledio je taman po završetku te zlatne ere poljskog kluba.\nTo nije sve – o snazi Gurnjika tih godina govori i evropski bilans. Još u sezoni 1967/68 Poljaci su došli do četvrtfinala Kupa šampiona, gde ih je eliminisao Mančester Junajted, za samo jedan gol više. U sezoni 1969/70 Gurnjik je došao do finala Kupa pobednika kupova, a u finalu je od njih bio bolji drugi klub iz Mančestera – Siti, pobedivši ih sa 2-1. U istom takmičenju naredne 1970/71 opet su naleteli na Mančester Siti i bili poraženi tek posle trećeg meča! Narednih sezona su bivali eliminisani od marsejskog Olimpika i Dinama iz Kijeva, ali i tada je to bilo za samo jedan gol.\nO kvalitetu Gurnjika pisao je i „Partizanov vesnik“, posle prvog meča, u broju 233 od 25.9.1974.:\n– Gurnjik nije neranjiv rival ali njegova istorija u poslednjoj deceniji mnogo govori. Poljska javnost nije bez razloga svoju žižu interesovanja usredsredila na jedan mali Zabže ali veliki Gurnjik…\nHitri kao hijena, ratoborni, po potrebi željni golova kao žedan kapi vode, naučeni da svoje ideje sprovode u najbržoj igri – odlike su im. Prihvatimo ih zato kao favorite 1. oktobra, ali naglasimo želju…\nŠto se tiče toka utakmice u Poljskoj, posle 0-0 na poluvremenu, Gurnjik je poveo sa 2-0 golovima Kurzeje u 57. i Kvasnog u 68. minutu. da bi Partizan uspeo da dođe do remija golovima Ilije Zavišića u 72. i Momčila Vukotića u 87. minutu. Podvig je bio tim veći jer su „crno-beli“ od 63. minuta igrali bez isključenog Ivana Golca!\n„Katowicki Sport“ je na naslovnoj strani objavio rezultate prvih mečeva svih poljskih klubova od prethodnog dana, među kojima i sa meča Gurnjika i Partizana:\nRevanš je odigran po katastrofalnim uslovima, i usled jake kiše meču je prisustvovalo tek negde oko 5.000 navijača. Partizan je bio mnogo bolji od favorizovanog poljskog tima, i pobedio sa 3-0. Ovakav rezultat je zaista bio senzacionalan, jer osim snage poljske ekipe, otežavajuća okolnost po Partizan bila je i ta da se pred revanš Partizan još više srozao na tabeli domaće lige, pa je porazom od Hajduka (2-3) na Stadionu JNA, pao na 17. mesto pred susret protiv Gurnjika! Koliko je takva situacija bila psihološki opterećujuća po „crno-bele“, zna svako ko je ikada pratio sport.\nMeč je rešen golovima Momčila Vukotića u 21, Bore Đorđevića u 79. i Aranđela Todorovića u 88. minutu. Partizan je tako izborio plasman u narednu rundu, gde ga je čekao Portadaun. „Rudarima“ iz Zabžea je ostalo da se pomire sa porazom i nastave sa formiranjem ekipe.\n„Katowicki Sport“ je bio jasan – „Posle 0-3 u Beogradu Gurnjik se oprostio od Kupa UEFA“. O tom vremenu govori i ovaj kratki podnaslov, u kojem se pominje da je u pitanju telefonski izveštaj novinara Jana Fišera.\nGurnjik više nikada nije dosegao visine s kraja šezdesetih i početka sedamdesetih. Doduše, od 1985. do 1988. osvojili su četiri uzastopne titule prvaka, ali u Evropi nisu ponovili značajnije uspehe. Ipak, to je i dalje klub koji uz Vislu iz Krakova drži rekord po broju osvojenih šampionata Poljske – imaju ih ukupno 14!\n– Nema puno bitnih detalja kojih se sećam sa mečeva protiv Partizana. Mi smo tada bili u periodu formiranja novog tima i odlučio je prvi meč, u kojem je Gurnjik imao i prokockao dva gola prednosti. U revanšu u Beogradu, Partizan je bio puno bolji i zasluženo pobedio.\n* „Crno-bela nostalgija“ se najsrdačnije zahvaljuje Mateušu Vozniaku i listu „Katowicki Sport“ za materijal sa utakmica između Gurnjika i Partizana!\nTagovano Gornik, Kup UEFA\nSva naša evropska proleća\nKlub poznatih partizanovaca (1971) – Aleksandar Gavrić\nMarko Jovanovic 22. januara 2018. at 09:45\nKao i uvek veliko je zadovoljstvo čitati članak na ovom blogu. Hvala!\nAleksandar Pavlovic 22. januara 2018. at 10:28\nHvala Vama na praćenju bloga!


Zabrana aplikacija ugrožava stotine miliona korisnika - VOM\nNaslovnaRelax kutakITZabrana aplikacija ugrožava stotine miliona korisnika\nnedelja, 20. septembra 2020 : 08:08\nFederalna administracija SAD za komunikacije će verovatno od ponedeljka narediti da se sa prodavnica aplikacija Google Play Store i App Store za iOS uklone Kineske aplikacije TikTok i We Chat.\nOva zabrana će ostaviti preko sto miliona korisnika u SAD bez mogućnosti da preuzimaju unapređenja aplikacija, što je ‘poziv’ hakerima širom sveta da iskoriste propuste u aplikacijama.\nKako navode brojni stručnjaci za računarsku bezbednost, nemogućnost preuzimanja novih verzija aplikacija će izložiti podatke korisnika brojnim napadima, a nema sumnje da će i hakeri pokušati da se dokopaju dela njih.\nStatisti;ki podaci pokayuju da TikTok ima preko 700 miliona korisnika širom sveta, a We Chat preko jedne milijarde. Podsećamo da je predsednik SAD Donald Tramp pre mesec dana potpisao naređenje kojim se traži prodaja ili gašenje aplikacija TikTok i We Chat.\nPrethodni tekstDeo Vranja i nekoliko sela u nedelju bez struje\nSledeći tekstVranjanka Elizabeta već pet godina ima svoj YouTube kanal o šminkanju i stajlingu


Državna preduzeća ne polažu račune\nPozivni centar "Telekoma", fotoarhiv\nIako iz Ministarstva pravde Srbije navode da je izrada Predloga Zakona o zaštiti podataka o ličnosti bila transparentna, te da su usvojene sve preporuke evropskih institucija, dokument je upućen Skupštini bez obzira na kritike Poverenika za informacije od javnog značaja i zaštitu podataka o ličnosti Rodoljuba Šabića.\nI drugi zakon koji će primenjivati (o slobodnom pristupu informacijama od javnog značaja), upućen je Vladi na usvajanje, uprkos spornim tačkama na koje ukazuju i Šabić, i deo stručne javnosti.\n"To nije odnos prema meni, to je odnos prema vama. Ja sam predstavnik jedne nezavisne institucije čiji je posao da štiti prava građana zajamčena tim Zakonom", tako Rodoljub Šabić komentariše vest koju je saznao iz saopštenja – da je Vlada Srbije usvojila Predlog zakona o zaštiti podataka o ličnosti i uputila ga u skupštinsku proceduru.\nDokument je naknadno objavljen na sajtu Skupštine Srbije, a Šabić kaže da, uprkos određenim korekcijama, ostaju kritike onih koji će se njime direktno baviti.\n"Nije samo Poverenik dao kritičko mišljenje, dalo ga je i Društvo sudija Srbije, bezbroj relevantnih subjekata civilnog sektora, dala ga je i Evropska komisija", navodi Šabić za Radio Slobodna Evropa (RSE).\nOn kaže da je Nacrt "praktično neprimenljiv, teško čitljiv i shvatljiv i za pravnike koji se bave tom materijom".\nU Ministarstvu pravde odgovaraju da su tokom izrade Zakona "uzimana u obzir mišljenja nadležnih i u Srbiji i u Evropskoj uniji", da je "u radu učestvovao i ekspert Saveta Evrope", da je drugi tekst "usklađen sa preporukama iz javne rasprave, i prosleđen Evropskoj komisiji i Eurodžastu na mišljenje", a da je konačna verzija "sačinjena po dobijenim mišljenjima iz domaćih institucija".\nDruštvo sudija Srbije ocenilo je prethodno da Nacrt, koji je Ministarstvo pravde objavilo nakon usaglašavanja teksta sa komentarima Evropske komisije i Eurodžasta, "u velikom obimu treba izmeniti i prilagoditi pravnom sistemu Srbije".\nI izmene drugog Zakona kojim će se baviti sudije i Poverenik, izazvale su oštre kritike dela stručne javnosti.\nNakon rasprave, u predlog Zakona o slobodnom pristupu informacijama od javnog značaja, ušle su, prema Šabićevim rečima, dve sporne stavke.\n"Jedna je ideja o tome da se svakom organu vlasti daje ovlašćenje da može da tuži Poverenika, što bi napravilo cirkus u pravnom poretku, a druga je još kontroverznija, da se iz domašaja zakona izuzmu javna preduzeća, koja su ozbiljan predmet interesovanja javnosti, koja su subjekti mnogih priča vezanih za potencijalnu korupciju, finansiranje političkih stranaka, revanša tajkunima koji su finansirali političke stranke i slično", kaže Šabić.\nNacrt predviđa da će ubuduće od primene zakona biti izuzete državne firme koje su organizovane kao društva kapitala, pa će građanima biti onemogućeno da dobiju odgovore na pitanja kako novac iz budžeta Srbije koriste firme poput "Telekoma", "Železnica", "Koridora"...\nZa ovaj Zakon zaduženo je Ministarstvo za državnu upravu i lokalnu samoupravu. Državni sekretar Ivan Bošnjak rekao je za RSE da je odredba ušla u tekst na zahtev kompanija, kako bi se "zaštitio njihov položaj na tržištu".\nMože vas interesovati – Ivan Bošnjak: Srbija dobija Nacionalni savet Rusa\nIpak, i po sadašnjem Zakonu ova preduzeća su mogla da uskrate pojedine podatke, kako bi se zaštitila od eventualne konkurencije, dok im predložene izmene omogućavaju da uopšte ne dostavljaju informacije.\n"U jednom delu smo pohvaljeni zato što smo proširili obuhvat institucija, dali ažurnost vezanu za informatore o radu delu institucija, međutim, stoji i dalje da su akcionarska društva u kojima država ima osnivački ulog tražila da budu isključena iz ovog dela, i naravno da je deo javnosti uputio kritike. Na tome će nastaviti da se radi u direktnim konsultacijama kako sa predstavnicima tih državnih preduzeća, tako i sa ključnim političkim činiocima u zemlji", navodi Bošnjak.\nBošnjak: I dalje stoji da su akcionarska društva tražila da budu isključena iz ovog dela\nViše od 60 organizacija civilnog društva i medija pozvalo je još u aprilu Vladu Srbije da iz Nacrta povuku rešenja kojima se, kako su ocenili, smanjuje dostignuti nivo prava građana, ali se to nije dogodilo.\n"Postoji osetljiva ravnoteža između informacija koje vlada treba da pruži na uvid javnosti i između obaveze države da zaštiti nacionalnu bezbednost, da obezbedi odgovarajuću upotrebu informacija čije objavljivanje ne bi smelo da povredi interese privatnog sektora. O tome, međutim, mora da postoji otvorena debata, i postoji potreba da se unapredi pravni okvir", poručila je direktora Projekta za odgovornu vlast Žaklin Vilijems-Bridžers.\nNa skupu, koji su u okviru "Nedelje prava javnosti da zna", organizovali Agencija SAD za međunarodni razvoj (USAID) i kancelarija Poverenika, Rosana Lemut Štrle, bivša zamenica Poverenika za informacije Slovenije poručila je da je zakone nemoguće menjati bez političke volje i jakog pritiska javnosti.\n"Sve se te okolnosti moraju steći da bi dobili zakon koji većina u zemlji shvata kao dovoljan da bi smanjio percepciju korupcije", navodi ona.\nU poslednjih sedam godina, Poverenik za informacije od javnog značaja i zaštitu podataka o ličnosti izrekao je 469 novčanih kazni državnim organima i javnim preduzećima zbog uskraćivanja informacija. Upozorava da svake godine raste broj slučajeva u kojima se ignorišu zahtevi građana i novinara za pristup informacijama od javnog značaja.


Sputnjik: Ist medija grup izbrisan iz spiska poreskih lica RF – NovostiDana.rs\nSputnjik: Ist medija grup izbrisan iz spiska poreskih lica RF\nBEOGRAD – Preduzeće „Ist medija grup“, koje je jedan od vlasnika „Politike“, izbrisano je iz spiska poreskih lica Ruske Federacije, preneo je večeras Sputnjik.\nPrema dokumentu izdatom u Moskvi 19. avgusta, kako navodi Sputnjik, preduzeće sa ograničenom odgovornošću „Ist medija grup“ izbrisano je iz jedinstvenog državnog spiska poreskih lica Ruske Federacije, prema nalogu Federalne poreske službe iz Moskve 23. maja.\n„‘Ist medija grup’, koja je u srpskim medijima označavana kao vlasništvo biznismena Miroslava Bogićevića, registrovano je u Moskvi 12. januara 2012. godine, sa naznakom – izdavačka delatnost. Iste godine to preduzeće je, prema do sada poznatim informacijama, postalo kupac 50 odsto vlasništva dnevnika ‘Politika’ od nemacke medijske grupacije VAC kao ranijeg akcionara ‘Politike'“, naveo je Sputnjik.\n„Pravno lice koje u poslednjih 12 meseci, koji su prethodili trenutku donošenja odluke registrovanog organa, nije dostavilo knjigovodstvene dokumente predviđene zakonom Ruske Federacije o porezima i taksama i nije vršilo operacije na najmanje jednom bankovnom računu, smatra se da je praktično prestalo sa radom (neaktivno pravno lice)“, piše u dokumentu Federalne poreske službe iz Moskve koji je preneo Sputnjik.\nTakvo pravno lice, pojašnjeno je u istom dokumentu u koji je Sputnjik imao uvid, može da bude isključeno iz jedinstvenog državnog registra pravnih lica na način propisan tim Federalnim zakonom.\nRuski pravnici rekli su za Sputnjik da „Ist medija grup“ ne može da nastavi rad ako naknadno pošalje izveštaje, a „pretpostavljaju da je firma ili prodata ili poklonjena pre nego što je ugašena“.\n„Ako je prodata, onda je to preko of šora, i na to vlasnik nije imao pravo – jer ima zabranu prodaje“, objasnili su ti pravnici, a u tom slučaju, navodi Sputnjik, „država može da oduzme ‘Politiku’ od kupca“.\nMeđutim, kako se prenosi, „postoji i mogućnost stečaja preduzeća ‘Ist medija grup’, a to onda znaci da će poverioci biti namirivani i ‘Politikom'“.\nFoto Tanjug/ N.Jovanović, arhiva\nRenci: Poginulo najmanje 120 ljudi, sutra vanredno stanje\nMilanović o Srbiji i Srbima: Šaka jada, mali narod


Direktorki medijske kuće u kojoj radim honorarno od 2003. goidine, a u stalnom radnom odnosu od jula 2005. godine, pre otprilike godinu i po dana (april 2010.) podneo sam zahtev za povećanje koeficijenta za isplatu ličnog dohotka zbog promene stepena mog obrazovanja. Tom prilikom firmi sam podneo potvrdu sa fakulteta o diplomiranju i radnu knjižicu sa upisanim novim stepenom obrazovanja. Nikakav pisani odgovor nisam dobio sem negativnog usmenog, kada sam direktorki postavio pitanje kakva je sudbina mog zahteva. Zbog toga se obraćam i UO firme, koji odgovara da nije nadležan. Pošto sam tada obavljao funkciju predsednika sindikata u firmi, odlučujem da odustanem od dalje borbe za ostvarivanje mog ličnog prava, jer sam smatrao da bi bilo nepošteno da sa te pozicije ostvarujem ličnu beneficiju. Iako sam pre toga bio autor i voditelj više emisija različitog žanra (od političkih do sportskih) glavni i odgovrni urednik me bez posebnog rešenja skida sa „živog“ programa i pod izgovorom da sam potreban kao spiker daje mi usmeno zaduženje da ubuduće prezentujem informativne emisije i pratim utakmice Košarkaškog kluba. Kada sam ponovo postavio pitanje povećanja koeficijenta, direktorka mi odgovara da budem srećan što uopšte radim. Ubrzo nakon toga kao jednu od odredbi u novi Kolektivni ugovor, direktorka ubacuje tendeciozno član u kome stoji da „poslodavac nije u obavezi da poveća koeficijent radniku koji promeni stepen obrazovanja, a da to nije u funkciji posla koji obavlja u firmi“. Ovaj član je ubačen krajnje tendeciozno, jer u poslednjih 10 godina u firmi niko nije završio dodatne škole. Više puta usmeno tražim od urednika da mi da autorstvo nad nekim od emisija koje sam ranije uređivao i vodio, ali dobijam negativan odgovor. U međuvremenu direktorka, glavni i odgovorni urednik i još neki članovi vladajuće partije koji rade u firmi proturaju glasine da sam neradnik, a s druge strane ne dobijam radne zadatke. Pisanim putem sam se u toku jula 2011. obratio direktorki i glavnom i odgovornom uredniku da mi dodele autorstvo nad nekim emisijama, što oni odbijaju pravdajući se da je na snazi letnja šema. Želim da mi date odgovor da li ima osnova za pokretanje tužbe i prijavu inspekciji rada?\nZakonom o radu je predviđeno da se opštim aktom utvrđuju elementi za obračun i isplatu osnovne zarade i zarade po osnovu radnog učinka. Prema tome, opštim aktom se utvrđuju elementi za obračun i isplatu osnovne zarade, ali Zakonom nije predviđeno da element na osnovu kojeg se utvrđuje zarada mora biti koeficijent. Ako je koeficijent jedan od elemenata za utvrdivanje zarade, onda on može biti utvrđen opštim aktom (za tipične poslove ili za svaki posao pojedinačno) i stoga je potreban na uvid Pravilnik o radu kod vašeg poslodavca, kao i vaš ugovor o radu.\nDalje, imajući u vidu da ste u međuvremenu diplomirali želela bih da vam skrenem pažnju da je u skladu sa odredbama Zakona o radu i po Mišljenju Ministarstva rada i socijalne politike, diskreciono pravo (ne i obaveza) poslodavca da vam ponudi aneks ugovora o radu radi premeštaja na drugi posao za koji se zahteva viši stepen stučne spreme. U tom smislu vaše novo radno mesto bi diktiralo i opis poslova koje biste obavljali, ali to je diskreciono pravo poslodavca. Da bi se procenilo da li je došlo do povrede vaših prava davanjem novih radnih zadataka (poput prezentovanja informativne emisije i praćenje utakmica), trebalo bi da se utvrdi da li su isti u opisu vašeg radnog mesta. U ovu svrhu trebalo bi izvršiti uvid u vaš ugovor o radu i Pravilnik o organizaciji i sistematizaciji radnih mesta.\nAko smatrate da ste stavljeni u nepovoljan položaj, između ostalog i zbog funkcije koju ste obavljali, zakon vas (kao bivšeg predsednika sindikata kod poslodavca) štiti na sledeći način: poslodavac ne može da vam otkaže ugovor o radu, niti na drugi način da vas stavi u nepovoljan položaj za vreme obavljanja funkcije i godinu dana po prestanku funkcije, ako postupate u skladu sa zakonom, opštim aktom i ugovorom o radu. Ovde dolazimo na polje dokazivanja (što je u praksi dosta teško) da ste vi stavljeni u nepovoljan položaj zbog funkcije koju ste obavljali. Naravno, moralo bi da se dokaže da je do povrede vaših prava došlo, a da ste vi u svemu postupali u skladu sa zakonom, opštim aktom i ugovorom o radu. Ukoliko je poslodavac sve "pokrio" internom dokumentacijom, bio bi to dosta naporan posao. Takođe, ovo se odnosi i na mogućnost pokretanja sudskog postupka za naknadu štete zbog diskriminacije.


Sve dok jedete OVE ČETIRI NAMIRNICE, nikada nećete smršati: A za jednu svi mislite da ima NULA KALORIJA - Zena.rs\nDžaba se patite na dijeti ako i dalje jedete ovo Foto: Profimedia\nOprostite se od pomfritaFoto: Profimedia\nNiko ne može da kaže da prženi krompirići nisu ukusni i to ne znači da ne možete sebi tu i tamo da priuštite jednu porciju najdraže pržene hrane. Ali, to ne znači da u kući uvek morate da imate prženu hranu ili kesice čipsa. Naučno je dokazano da zasićene masne kiseline mogu da povećaju rizik od razvoja dijabetesa, debljine i srčanih bolesti.\nSalame i viršle, zbogom!Foto: Profimedia\nNa FORUMIMA se ljudi kunu da im domaći ZMIJSKI SOK skida 5 kilograma za 4 dana i neće da odustanu od tog napitka NI PO KOJU CENU!\nBijonse priznala sa kojom STROGOM DIJETOM planira da skine NAGOMILANI VIŠAK i to veoma brzo...


Narodna: Vučić radi u korist privatnog trgovca oružjem - NOVA portal\nNarodna: Vučić radi u korist privatnog trgovca oružjem\nPolitika Autor:Beta02. avg. 202009:1318 komentara\n„Vučić se bespotrebno meša u odnos dve Srbiji prijateljske države, Azerbejdžana i Jermenije, pravdajući izvoz minobacača, municije i protivavionskih topova jednoj od strana ekonomskim interesima Srbije, dok zapravo štiti interese privatnih trgovaca oružjem“, rekao je Milovanović, koji je i član Glavnog odbora Narodne stranke i bivši radnik Odeljenja za bezbednost preduzeća Jugoimport-SDPR.\n„Da je Vučiću zaista stalo do radnih mesta u ‘Кrušiku’, ne bi preko Ministarstva spoljnih poslova blokirao direktan izvoz iz te fabrike, a zarad interesa privatnog trgovca oružjem“, rekao je Milovanović.\n„Nije prvi put da Vučić, zbog nepoznavanja makro procesa i zbog lukrativnih interesa, čini štetu spoljnopolitičkim interesima Srbije. Ne tako davno je pokušao da sedi na dve stolice tokom sukoba dva krila palestinskog Fataha“, rekao je Milovanović.\nnarodna strankaslobodan tešićsrpska napredna stranka


PROPISI.com | DRŽAVNA UPRAVA I LOKALNA SAMOUPRAVA\nPomoć Ćićevcu u saniranju posledica obilnih padavina i poplava\nĆićevac, 23. jul 2021.\nMinistarka državne uprave i lokalne samouprave u Vladi Republike Srbije Marija Obradović istakla je danas tokom obilaska opštine Ćićevac da će Ministarstvo pomoći, u okvirima svojih nadležnosti, da ova opština otkloni posledice nastale usled obilnih padavina i poplava, koje su pogodile ovu lokalnu samoupravu Rasinskog okruga.\nObradović je u pratnji predstavnika opštine i štaba za vanredne situacije večeras obišla zgradu opštine, OŠ „Dositej Obradović“ i PU „Čarolija“, koji su usled nevremena, olujnih vetrova i obilnih pljuskova, pretrpeli oštećenja krovnih konstrukcija zbog čega su zatvoreni i ne rade.\nNadležni su informisali ministarku Obradović da su ekipe stručne opštinske komisije za procenu štete već na terenu, kako bi se preduzele mere za otklanjanje posledica nastalih na pomenutim objektima.\nTakođe, ministarka je informisana i o popuštanju brane uz Kočanski potok, što je uslovilo poplave u Ćićevcu i selu Lučina, gde će se takođe izvršiti procena i preduzeti mere za otklanjanje posledica nevremena.\nObradović je nakon obilaska oštećenih objekata izjavila da će Ministarstvo državne uprave i lokalne samouprave probati da iznađe način kako da se pomogne opštini Ćićevac da sanira štetu nastalu na zgradi opštine što pre, kako bi se normalizovao rad opštinske uprave, ali i pomoći da se nađe način za obnovu krova vrtića i škole, kako bi se deca vratila u jaslice, a nova školska godina za đake počela na vreme.\nOna je podsetila i da su vrata Ministarstva državne uprave i lokalne samouprave uvek otvorena za sve jedinice lokalne samouprave, posebno za one sredine na čijem čelu se nalaze žene kojima je ovo prvi mandat i koje rukovode opštinama sa velikim problemima u funkcionisanju nasleđenim iz prošlosti.\nDanas sam ovde da na terenu sagledam situaciju i podržim pre svega predsednicu opštine Ćićevac u naporima da se prevaziđe problem nastao nebrigom iz prošlosti. Potrudićemo se zajedno, Ministarstvo, opština Ćićevac, ali i okolne opštine i gradovi koje je zadesila slična ili ista situacija, da pronađemo načine da se pomogne i život građana i rad opštinske uprave normalizuju, poručila je Obradović.\nOpštinu Ćićevac pogodilo je snažno nevreme 16. jula ove godine, praćeno olujnim vetrovima i obilnim padavinama kakve nisu zabeležene u prethodnih 60 godina, a Opštinski štab za vanredne sitacije proglasio je već sutradan vanrednu situaciju na teritoriji čitave opštine.


Obema utakmicama prisustvovali su i gledaoci-iseljenici koji žive u Kvebeku a neki od njih bodrili su reprezentaciju i 2005. godine kada je takodje u Montrealu tadašnja Srbija i Crna Gora osvojila zlatnu medalju na Svetskom šampionatu.\nU reprezentaciji Kanade igrao je i Duško Dakić iz Gatinoa, grada na kvebečkoj strani otavskog regiona a na spisku igrača bio je i njegov klupski drug, dosadašnji golman juniorske reprezentacije Dušan Aleksić.\nSrpsku reprezentaciju predvodio je selektor Dejan Udovičić a kanadsku nekadašnji "Partizanov" i reprezentativni golman Dragan Jovanović.\nJovanović već desetak godina živi u Kalgariju i trenerski je lider kanadskog vaterpola koji je umnogome doprineo da se taj sport u zemlji hokeja podigne na viši nivo. Pre dve godine Kanada je na Olimpijadi u Pekingu bila jedanaesta a prošle godine u Rimu, kada je Srbija (opet) bila prvak sveta - osma.\n"Za nas su zajednički treninzi i utakmice bili izvanredna prilika da vežbamo i uigravamo se sa šampionom sveta na početku priprema za Panameričke igre iduće godine. Za desetak dana u goste nam stiže Italija zatim idemo u Mađarsku i potom u Italiju", izjavio je Dragan Jovanović.\nJovanović je istakao i višegodišnju odličnu saradnju Vaterpolo saveza Srbije i Vaterpolo saveza Kanade koja je sinoć u Montrealu i ozvaničena potpisivanjem sporazuma kojim su obuhvaćene sve kategorije igrača.\nU okviru te saradnje mladi kanadski vaterpolisti uzrasta do 15 godina boraviće u avgustu na pripremama u Srbiji i učestvovati na turniru.\nReprezentaciji Srbije su desetodnevni (14-24. jun) sveobuhvatni treninzi u Kanadi uvod u pripreme za završni turnir Svetske lige u Nišu od 13. do 18. jula i za najvažniji ovogodišnji događaj - Evropsko prvenstvo u Zagrebu (29. avgust - 11. septembar).


Dnevni centar za starije osobe - Centar za zdravo starenje Novo SarajevoCentar za zdravo starenje Novo Sarajevo\nPilot dnevni centar za osobe treće životne dobi je u fazi osnutka u općini Novo Sarajevo. U centru će raditi socijalni radnik, psiholog kao i ljekar, medicinska sestra i pravnik koji će povremeno biti na raspolaganju klijentima centra. Centar će biti uspostavljen u suradnji sa Općinom Novo Sarajevo. Očekuje se skoro osnivanje i Vijeća klijenata kojeg će činiti u prvom redu predstavnici osoba treće životne dobi, zatim predstavnici Udruženja Partnerstvo za javno zdravlje, lokalne zajednice i drugi partneri u projektu. Jedan od bitnh zadataka ovog Vijeća je praćenje rada samog centra i dostupnost usluga koje centar nudi ljudima kojima je on i namijenjen.\nDnevni centar za osobe treće životne dobi ili Centar za zdravo starenje Novo Sarajevo pružat će različite vrste zdravstvenih, terapeutskih usluga kao I usluga socijalne skrbi za osobe treće životne dobi koji žive u općini Novo Sarajevo. Primarni ciljevi Centra su:\nVratiti ili održavati optimalne mogučnosti starijih osoba da brinu sami za sebe\nOdgoditi žto je duže moguće ili potpuno spriječiti institucionalizaciju\nPromovirati partnerstvo između učesnika (klijenata), porodice, ljekara, medicinske sestre, socijalnog radnika i same zajednice a sve u cilju održavanja potpune ili djelomične neovisnosti osoba treće životne dobi.


Vučević: Ponosni smo na našu istoriju, čuvamo je i radimo na kulturi sećanja - Telegraf.rs\nPolaganjem venaca obeležen je važan datum - 25. novembra 1918. godine, kada je Velika narodna skupština Srba, Bunjevaca i drugih Slovena Banata, Bačke i Baranje donela odluku o prisajedinjenju Vojvodine Kraljevini Srbiji\n- Tradicionalno obeležavamo 103. godišnjicu od prisajedinjenja Bačke, Banata i Baranje Kraljevini Srbiji, a tome dodajemo i odluku koja je doneta u Rumi dan ranije, 24. novembra, kada se Srem direktno prisajedinio matici. Ti datumi, ne samo da su obeležili 20. vek, nego su kruna nečega što je stvarano mnogo decenija i vekova ranije. Odluka doneta 25. novembra 1918. godine je promenila tok istorije u pravom smeru, zahvaljujući mudrom i ispravnom razmišljanju naših predaka.\nZahvalan sam Udruženju potomaka slavnih boraca koji su vojevali bitke početkom 20. veka, a tu su naši prijatelji iz Saveza vojvođanskih Mađara koji sa nama uvek obeležavaju ovaj važan datum. Ponosni smo na našu istoriju, čuvamo je i smatramo da treba još više da radimo na kulturi sećanja. Žao mi je što sećanje na taj istorijski važan datum nije više prisutno u srpskom narodu, jer on nije samo regionalni praznik, već veliki događaj za celokupan srpski narod bez obzira na to gde on živi.\nPre više od jednog veka, Velika narodna skupština je donela veliku odluku, a posebno smo ponosni na to što su na toj skupštini žene imale izborno pravo, što je bio raritet tada u Evropi - rekao je gradonačelnik Miloš Vučević i čestitao svim građanima u Republici Srbiji veliki praznik 25. novembar, posvećen tom datumu 1918. godine.\nOd cene gasa do situacije u regionu i rešenja krize na KiM: Vučić oči u oči sa Putinom u Sočiju


Šta frilenseri planiraju za protest u Beogradu - NOVA portal\nŠta frilenseri planiraju za protest u Beogradu\nBiznis Autor:Milena Ilić Mirković07. apr. 202107:21 > 09:11\nUdruženje radnika na internetu održaće u četvrtak 8. aprila, sa početkom u 11 sati protest ispred Skupštine Srbije koji je reakcija to što je Vlada usvojila rešenje za frilensere, koje smatraju neprihvatljivim. Kao uvod u protest, nezadovoljni frilenseri će danas od 18 časova početi da se okupljaju ispred Skupštine i postavljaju šatore za kampovanje.\nKatarina Pavlović iz Udruženje radnika na internetu kaže za Nova.rs da će biti puno šatora, koji će biti postavljeni po ulici i po trotoarima ispred zgrade Skupštine.\nVeliki protest frilensera pomeren za 8. april\n“Očekujemo da na protest dođe veliki broj frilensera, ali su nam se javljali i oni koji podržavaju „Ekološki ustanak“, pa očekujemo i njih”, kaže Pavlović.\nObjašnjava da je za sutrašnje kampovanje, a nakon toga i za protest, organizovan autobuski prevoz iz većih gradova, kao što su: Subotica, Novi Sad, Kragujevac, Kraljevo, Čačk, Užice, Aleksinac, Bor, Niš.\n“Ovo je organizovano za kratko vreme, neki ljudi ne mogu da odlože svoje obaveze. Međutim, ima i onih koji planiraju da rade iz kampa”, kaže.\nDeo ljudi sutra počinju kampovanje ispred Skupštine planiraju da tu ostanu sve do subote i sačekaju protest pod nazivom “Ekološki ustanak”.\nPavlović naglašava da je u pitanju samo početak, kao i da je u planu da se nekog narednog vikenda desi još jedan protest, za čiju organizaciju će biti dovoljno vremena.\nZvanični zahtevi Udruženja radnika na internetu za sad ostaju isti i svode se na to da im se ne naplaćuje porez za pet godina unazad, kao i da kamatne stope za tekuće dugove budu manje.\nPredstavnica ovog Udruženja, međutim, kaže da, s obzirom na rekaciju ljudi, čak i onih koji su novom odlukom Vlade i oslobođeni plaćanja poreza, nije isključeno da se promene.\n“Ljudi su sad dosta ljuti i pitanje je da li će im biti i dalje prihvatljivo ono što smo do sad predlagali. Ono što je Udruženje do sada predlagalo formulisano je uz konsultaciju sa našim članovim, koji sad nisu toliko predusretljivi”, poručuje Pavlović.\nPodsećamo, dva dana nakon što su predstavnici Udruženja radika na internetu 30. marta odbili predlog Vlade i napustili pregovore, Vlada je sastavila nov predlog koji je prihvatilo Udruženja frilensera i preduzetnika (UFPS).\nUdruženje radnika na internetu, koje je još od januara pregovara sa Vladom o kriterijuma pod kojima bi frilenseri trebalo da plaćaju porez, saopštilo je nakon toga da pojedini prestavnici UFPS sarađuju sa članovima premijerkinog kabineta i da najnoviji predlog Vlade nije značajno bolji od prethodnog.\nTom prilikom su istakli da Vlada produžavanjem reprograma na 10 godina prikriva činjenicu da prosečan frilenser ne može da otplaćuje svoj dug, plaća tekuću obavezu i obezbeđuje osnovnu egzistenciju zagarantovanu Ustavom.\nIz udruženje su naglasili da je otpis kamata navodnog duga i priznavanje normiranih troškova u visini od 43 odsto, kao i uvođenje neoporezivog dela (dela koji je zaštićen od oporezivanja jer se smatra minimumom neophodnim za život), zakonska obaveza Vlade, a ne ustupak.\n“Predlog koji je Vlada usvojila 1. aprila još je nepovoljniji od onog koji je ponuđen u februaru, kada su članovi Udruženja radnika na internetu predlog odbili. Najveći problem za frilensere koji Vlada u svom javnom narativu uporno izostavlja kada govori o predlogu usvojenom 1. aprila jeste tekuće poresko opterećenje. Ne pominje se da frilenser nikada neće plaćati samo navodni poreski dug”, istakli su u ovom udruženju.\nfrilenseriSkupština Srbijeudruženje radnika na internetu\nPriključak za gas od 469 do preko 1.000 evra\nČešlja se poreklo imovine, je li Kokeza prvi na udaru\nKupuju parcele na Zlatiboru, ne pitaju pošto


Vakcine protiv korona virusa - Blic Online\nMRAČNA PROGNOZA Ako se što više ljudi uskoro ne vakciniše, crno nam se piše: "Imamo godinu dana i manje da nešto promenimo"\nPrema mišljenju brojnih epidemiologa, virusologa i specijalista za zarazne bolesti, planeta bi mogla da ima godinu dana ili manje pre nego što vakcine prve generacije kovid-19 postanu neefikasne i budu bile potrebne modifikovane formulacije.\nVodeći savetnik nemačke kancelarke Angela Merkel upozorio je da se mora smanjiti broj zaražavanja u Nemačkoj u narednih nekoliko nedelja, jer postoji rizik od novih, mutiranih sojeva korona virusa koji će biti otporni na vakcine.\nEvropska komisija odlučila je da produži svoj protokol odobrenja za izvoz vakcina protiv kovid-19 do kraja juna, izjavio je danas jedan zvaničnik EU.\nNjujork je pao na dramatično mali broj vakcina, s obzirom da su snežne oluje privremeno blokirale isporuku američkim državama, pa tako Njujorčani raspolažu sa svega 1.000 doza, preneo je Dejli mejl.\nEvropska unija nije tamo gde bi htela da bude u borbi protiv virusa korona, izjavila je predsednica Evropske komisije Ursula fon der Lajen.\nPredsednica Evropske komisije, Ursula fon der Lajen, kaže da se vakcinacija u EU ubrzava, a da cilj ostaje da se do kraja leta najmanje 70 procenata populacije imunizuje.


Ministar Nuhodžić i direktor Stojanović u posjeti opštinama Berane, Petnjica i Gusinje\nDatum objave: 11.07.2017 17:15 | Autor: MUP\nMinistar unutrašnjih poslova Mevludin Nuhodžić i direktor Uprave policije MUP-a Slavko Stojanović boravili su danas u posjeti Centru bezbjednosti Berane i opštinama Berane, Petnjica i Gusinje.\nTokom sastanka sa načelnikom CB Berane Velimirom Furtulom i njegovim saradnicima, razgovarano je o postignutim rezultatima i izazovima sa kojima se suočavaju u svakodnevnom radu, uz konstataciju da je stanje javnog reda i mira na području opština za koje je ovaj centar bezbjednosti nadležan stabilno. Govoreći o prioritetima, ministar Nuhodžić i direktor Stojanović su naglasili neophodnost intenziviranja operativnog djelovanja u cilju efikasnije borbe protiv prekograničnog i organizovanog kriminala. Ministarstvo unutrašnjih poslova će, kazao je Nuhodžić, nastaviti sa aktivnostima na unaprjeđenju kadrovskih kapaciteta, poboljšanju uslova rada i tehničke opremljenosti. Zaključeno je da treba pojačati preventivne mjere i radnje iz oblasti suzbijanja kriminaliteta na terenu, među kojima su kontrole lica, vozila i objekata.\nRadna posjeta je nastavljena susretom ministra Nuhodžića i direktora Stojanovića sa predsjednikom Opštine Berane Dragoslavom Šćekićem, predsjednikom Opštine Petnjica Samirom Agovićem i predsjednicom Opštine Gusinje Anelom Čekić.\nMinistar Nuhodžić je saopštio da je Vlada u kontinuitetu posvećena daljem razvoju sjevernog regiona naše države. U tom kontekstu, naveo da podržava opredjeljenje ovih opština da, koristeći vlastite potencijale, obezbijede viši nivo ekonomskog i društvenog napretka. Predstavnici lokalnih uprava su upoznali ministra Nuhodžića sa aktuelnim projektima i razvojnim planovima, posebno ukazujući na značaj aktivnosti koje su usmjerene na prekograničnu saradnju. Takođe, izrazili su očekivanje da će izvršna vlast nastaviti da pruža pomoć u projektima putne infrastrukture i valorizacije turističkih resursa. Nadalje, akcentovali su da opštinski organi ostvaruju kvalitetnu i profesionalnu saradnju sa lokalnom policijom. S tim u vezi, Nuhodžić je istakao spremnost Vlade i Ministarstva unutrašnjih poslova da, u partnerstvu sa lokalnim administracijama, realizuju sve što je neophodno za osiguranje bezbjednosti, kvalitetnog javnog reda i mira i bolji i kvalitetniji život građana.\nTokom boravka u Petnjici, ministar unutrašnjih poslova Mevludin Nuhodžić i direktor Uprave policije Slavko Stojanović su obišli zgradu Stanice policije u kojoj je smještena i Filijala za građanska stanja i lične isprave. Obilazeći nove prostorije, ministar je kazao da su na ovaj način obezbijeđeni bolji uslovi za ostvarivanje prava i obaveza građana Petnjice, te da je potreba za otvaranjem Filjale nastala sa ciljem da Ministarstvo unutrašnjih poslova bude dobar servis građanima. U nastavku, ministar Nuhodžić je predao opštini Petnjica na upotrebu specijalizovano vatrogasno – spasilačko vozilo „UNIMOG“, kao znak podrške Vlade Crne Gore i Ministarstva unutrašnjih poslova, u cilju stvaranja kvalitetne Službe zaštite i spašavanja, kao bitnog segmenta u zaštiti ljudi i njihove imovine.\nPrilikom posjete opštini Gusinje, ministar Nuhodžić i predsjednica Opštine Gusinje Anela Čekić zajedno su obišli postojeći objekat Stanice policije i Filijale za građanska stanja, za čiju rekonstrukciju su opredijeljena sredstva iz budžeta.


Visokoškolci na dugim listama čekanja – Mladi Nikšića\nVisokoškolci na dugim listama čekanja\nNa evidenciji nezaposlenih Zavoda za zapošljavanje u Crnoj Gori tokom 2016. nalazilo se oko 49.000 građana, od čega je, 23,1 odsto, sa visokom stručnom spremom.\n“Na našem tržištu rada u vidu ponude, tražnje i zapošljavanja u toku godine prosječno je prisutno oko 750 zanimanja sa visokom stručnom spremom sistematizovanih u 60 grupa zanimanja odnosno područja rada, a posao najviše čekaju vaspitači i nastavnici društveno-humanitarnih oblasti, menadžeri i organizatori, ekonomisti i pravnici”, kazali su Dnevnim novinama iz Zavoda.\nTe grupe zanimanja, pojasnili su iz Zavoda, čine više od 55 procenata ponude visokoškolaca. Dugoročno nezaposleno je 50,5 odsto visokoškolaca koji, kako su objasnili, posao traže duže od godinu.\n“Jedan od razloga ovako visokog procenta je Program stručnog osposobljavanja visokoškolaca, jer dok su uključeni u taj program nijesu zaposleni i vode se na evidenciji nezaposlenih kod Zavoda za zapošljavanje, dok ih MONSTAT vodi kao zaposlene u skladu sa definicijom zaposlenosti iz Ankete u radnoj snazi”, pojasnili su iz Zavoda.\nTražnja za visokoškolcima se, dodaju, posljednjih nekoliko godina kreće između 5.500-10.000 oglašenih slobodnih radnih mjesta.\n“Najveći obim zapošljavanja je evidentiran kod zanimanja gdje je ponuda najveća i koju po pravilu prati najveća tražnja – ekonomisti, pravnici, vaspitači i nastavnici društveno – humanitarnih oblasti, menadžeri i organizatori”, kazali su iz Zavoda za DN.\nAdžić: Vjerujem u svoj tim\nCrnogorci manje odmaraju u Crnoj Gori


Ostali sportovi - Stoni tenis: Polovičan učinak Pančevaca\nU toku ove nedelje odigrana su dva kola prvenstva Srbije u stonom tenisu, Druge lige grupe „Centar“. U četvrtak, 18.februara STK Pančevo gostovao je STK Čukaričkom u Beogradu. Domaćin je zabeležio pobedu rezultatom 4:2.\nDva poena za Pančevce osvojili su dubl par: Mlekov-Stanojević i Stanojević u singlu. STK Čukarički nastupio je u sastavu : Jocić, Cvetković, Tintor, dok je STK Pančevo nastupio u sastavu : Lalić, Mlekov, Stanojević. U subotu, 20.februara pančevački stonoteniseri uglostili su ekipu „As-a“ iz Šabca. Boljom igrom Pančevci su uspeli da ovaj meč završe pobedom od 4:2.\nPobede za STK Pančevo ostvarili su: Stanojević-dve, Lalić jednu, kao i dubl par Mlekov-Stanojević. Domaćin je nastupio u standardnom sastavu: Lalić, Mlekov i Stanojević, dok su gosti nastupili u sastavu: Marinković, Milenković i Brajdić. Narednog vikenda Pančevce očekuje gostovaje prvoplasiranoj ekipi Budućnosti u Smederevu.


Dela Đorđa Marinkovića i Jovana Dragaševića opštenarodno dobro - Naši u svetu\nObjavljeno 01/12/19 u 07:00\nFoto: porodična arhiva B. Dragaševića\nKad čujemo ili zapevamo kultnu srpsku pesmu “Tamo daleko” ili se zaklinjemo u staru krilaticu “Samo sloga Srbina spasava”, zapitamo li se jesu li to narodne umotvorine ili možda imaju svoje davno zaboravljene autore.\nNe, nisu narodne umotvorine, ali su kroz istoriju postale opštenarodno dobro.\nAutor kompozicije i prvobitnih izvornih stihova pesme “Tamo daleko” je Đorđe Marinković iz sela Korobovo kod Kladova u istočnoj Srbiji. Kovanicu “Samo sloga Srbina spasava” osmislio je znameniti Srbin, oficir Jovan Dragašević, rođen u Požarevcu, takođe u istočnoj Srbiji.\nMarinković je rodom iz stare korbovske srpsko-vlaške familije, dok Dragašević starinom potiče iz Dragaša, u Gori na Kosovu i Metohiji.\nMarinkovićevo večno počivalište danas je u Francuskoj i ne zna se na kom pariskom groblju je sahranjen, dok je Dragaševićeva večna kuća na Novom groblju u Beogradu.\nĐorđe Marinković nije iza sebe ostavio direktno potomstvo iako se tri puta ženio Francuskinjama, a potomaka njegove braće sada ima i u Austriji. Jedan od njih je Slađan Popović vrstan harmonikaš, koji je od rođaka(pradede) Đorđa nasledio muzički gen, ali je davno otišao iz Srbije, te sa ženom Milenom i dvoje dece danas živi u Beču.\nDragaševićevog direktnog potomstva odavno nema u Srbiji, ni jednog jedinog potomka. Rasuti su, već decenijama, po Kanadi, Americi i Australiji. Među njima je najstariji Jovanov praunuk Borivoje, Bora Dragašević (95) iz Toronta, inače monarhista i doajen stare srpske emigracije u Kanadi.\nFoto: privatna arhiva B. Dragašević\nStaru himnu srpskog vojnika “Tamo daleko” Marinković je komponovao i spevao na Krfu 1916. godine. Uz instrumentalno izvođenje ove kompozicije do večne kuće ispraćen je, u Njujorku 1943. godine, svetski velikan i Srbin Nikola Tesla koji je svojim izumima osvetlio ceo svet.\nKovanica Jovana Dragaševića “Samo sloga Srbina spasava” prvi put je objavljena u njegovoj epskoj patriotskoj pesmi “Jeka od gusala” još 1859. godine i to u stihovima: ” Pa čuj Srbe, o počuj me brate, ova patnja nek je nauk za te: Izvan tebe tražićeš badava – SAMO SLOGA SRBINA SPASAVA, TAKO SRBU PIŠE I NA GRBU”.\nSutra: U tuđini neznani grob Đorđa Marinkovića\nĐorđe MarinkovićKrfSamo sloga Srbina spasavaTamo daleko


Vesti online / Sport / Fudbal / Sabelja napušta Argentinu posle finala SP\nSelektor fudbalske reprezentacije Argentine Alehandro Sabelja podneće ostavku posle finalne utakmice Svetskog prvenstva u nedelju protiv Nemačke, rekao je njegov agent lokalnom argentinskom radiju, prenosi "Mocart sport".\nSelektor reprezentacije Argentine Alehandro Sabelja\n"Uvek je pozitivno otići kada ste na vrhu. Verujem da je dao sve za reprezentaciju i da je sada vreme da kormilo prepusti drugom stručnjaku", izjavio je Euhenio Lopez za radio FM Delta, a prenosi Rojters.\nArgentina je u sredu izborila peto finale Mundijala, prvo posle 24 godine, pošto je savladala Holandiju boljim izvođenjem penala (4:2) i u prilici je da se bori za treću titulu planetarnog šampiona.\nArgentinska državna agencija Telam je navela da 59-godišnjem Sabelji ugovor ističe po završetku šampionata u Brazilu, a pošto je nacionalni tim vodio od 2011.\n"On odlazi, bez obzira šta će da se desi. Bili šampioni ili ne, ciklus se završava", poručio je Lopez.\nUtakmica za titulu svetskog prvaka između fudbalera Argentine i Nemačke igra se u nedelju od 21 sat u Riju de Žaneiru.\nFUDBAL Sabelja oduševljen zbog pobede, Di Marija ponosan


Početna » Svet » Page 1551\nOdnosi Srbije i SAD od 2000. do 2018. odvijali su u kontekstu burnih događaja koji su imali duboke i trajne posledice na ove dve zemlje.\nPiše: Ivan Vujačić 29. 7. 2018.\nPodrška koaliciji Hrišćansko-demokratske unije (CDU) i Hrišćansko-socijalne unije (CSU) prvi put u poslednjih 12 godina pala je ispod 30 odsto, pokazali su rezultati ispitivanja javnog mnjenja instituta Emind, koje prenosi Bild am Zontag.\nNemačka policija traga za 300.000 osoba\nMeđu beguncima od zakona u Nemačkoj je 126.000 stranaca koji nemaju azil niti pravo boravka te bi trebalo da budu deportovani u svoje domovine, piše list Velt.\nPiše: Dojče vele 29. 7. 2018.\nOdnosi Sjedinjenih Američkih Država i Srbije u razdoblju od uspostavljanja do ulaska SAD u rat na strani sila „Antante“, 6. aprila 1917. mogu se podeliti na četiri faze.\nPiše: Dragan R. Simić - Dragan Živojinović 29. 7. 2018.\nLovac poginuo u minskom polju u BiH\nDemineri Federalne uprave civilne zaštite BiH jutros u pet sati ušli u minsko polje kod Vozuće kako bi izvukli telo lovca koji je poginuo u subotu uveče, prenosi portal Klix.ba.\nIndonezija: Desetine ljudi poginulo i povređeno u zemljotresu\nZemljotres jačine 6,4 stepeni Rihterove skale pogodio je indonežansko ostrvo Lombok, popularnu turističku destinaciju blizu Balija, prenosi Radio Slobodna Evropa.\nOdluka Sjedinjenih Američkih Država da se uključe u „Prvi svetski rat“ omogućila je ovoj državi da se aktivno angažuje na strani Saveznika, i istovremeno da od tog trenutka pruži svaku vrstu potrebne pomoći evropskim državama.\nPiše: Marko Dašić 29. 7. 2018.\nMinistar odbrane Ruske Federacije general armije Sergej Šojgu otvorio je juče, u Parku kulture i odmora „Patriot“, nedaleko od ruske prestonice, Međunarodne vojne igre, jedno od najvećih vojnih sportskih takmičenja u svetu.\nKalifornija: Izgorele stotine kuća\nKatastrofalni požar koji je zahvatio severnu Kaliforniju ne jenjava i do sada je uništio najmanje 500 kuća, a iz najugroženijeg područja evakusano je oko 40.000 ljudi, preneo je AP.\n1 … 1.550 1.551 1.552 … 2.173


Povodom Međunarodnog dana sjećanja na žrtve holokausta, srpski član Predsjedništva BiH Milorad Dodik pridružio se kampanji „We remember“ koju je pokrenuo Svjetski jevrejski centar.\nGeneralna skupština UN je 1. novembra 2005. godine usvojila rezoluciju o obilježavanju Međunarodnog dana sjećanja na žrtve Holokausta.\nZa datum obilježavanja, odnosno sjećanje na šest miliona Jevreja stradalih u Holokaustu tokom Drugog svjetskog rata, izabran je 27. januar, dan kada su jedinice Sovjetske armije 1945. oslobodile najveći nacistički koncentracioni logor Aušvic.\nOvaj dan se posebno obilježava u evropskim zemljama u kojim je tokom Drugog svjetskog rata život izgubilo 53 miliona ljudi, među kojima gotovo 31 milion civila.\nHolokaust je bio genocid bez presedana, bio je to sveobuhvatan i sistematičan čin koji je provela nacistička NJemačka zajedno sa svojim saradnicima, s ciljem da uništi čitav jevrejski narod, a njegovu kulturu i tradiciju izbriše s lica Zemlje.\nOsnovni motiv za Holokaust bila je antisemitska rasistička ideologija nacista. Jevreji nisu bili jedina žrtva nacističke NJemačke, ali bili su jedini narod koju su željeli potpuno istrijebiti.\nNakon invazije na Sovjetski Savez 1941. godine, nacisti i njihovi saradnici pokrenuli su plan istrebljenja svih Jevreja. Do kraja rata 1945. godine, oko šest miliona Jevreja je ubijeno. Među najzloglasnijim logorima smrti na tlu nekadašnje Jugoslavije bili su Jasenovac, na tlu današnje Hrvatske, i Sajmište kraj Beograda.\nVupi Goldberg u centru skandala zbog izjava o Holokaustu\nDirektor Centra "Simon Vizental"\nZurof: Apsurdno porediti sudbinu kosovskih Albanaca sa stradanjem Јevreja\nUN usaglasio definiciju negiranja Holokausta


Tramp optužio Klintonovu za zaveru sa FBI i Rusijom - Sputnjik Srbija\n16:52 15 April 2021\n20:56 05.01.2018 Preuzmite kraći link\n„Sada kada se potvrđuje da je (moja) zavera sa Rusijom potpuna laž, jasno je da je jedina zavera bila između Hilari Klinton i FBI/Rusije“, napisao je Tramp na svom nalogu na Tviteru.\nNjegovi politički protivnici, demokrate, insistiraju da je milijarder iz Njujorka pobedio na predsedničkim izborima u novembru 2016. godine isključivo zahvaljujući podršci Moskve koja je, posebno, kroz organizovanu kampanju za postavljanje političke reklame na društvenim mrežama, navodno uspela da napravi razdor u redovima Demokratske partije Sjedinjenih Američkih Država. Trenutno tri odbora Kongresa i specijalni tužilac Robert Miler vode istragu o ovim tvrdnjama.\nAdvokati pokušavali da spreče objavljivanje knjige o Trampu\nTramp je više puta izjavljivao da su mnoge novine i televizijske kompanije u SAD uz davanje dokumenata demokrata, sa zadovoljstvom širile najneverovatnije priče o njemu i njegovoj administraciji, umalo ga ne optužujući za zaveru sa Kremljom protiv američke demokratije, ali istovremeno uporno ne primećujući očigledne, sa njegovog gledišta, „veze Klintonove sa ruskim vlastima.“\nJoš u februaru 2017. on je objavio da je njegova bivša rivalka u borbi za Belu kuću, dok je bila na mestu državnog sekretara, „dala Rusiji 20 odsto“ američkog uranijuma. Prema rečima američkog predsednika, brat Džona Podeste, šefa predizbornog štaba Klintonove, navodno je „stavio u džep 180 hiljada dolara“ od kompanije „Uranijum van“, čiju je kupovinu od strane „Rosatoma“ i dozvolila šefica Stejt departmenta.\nTramp raspustio komisiju za izbornu prevaru\nZa sve je „kriv“ Putin: Amerikanci i dalje ne shvataju zašto su dobili Trampa\nzavera, FBI, Donald Tramp, Hilari Klinton


Narodni muzej izvozi kulturu - Smedia\nNarodni muzej izvozi kulturu\nNARODNI muzej u Beogradu se našao na listi 15 najvećih izvoznika za prvi kvartal ove godine, zahvaljujući privremenom izvozu kulturnih dobara, za potrebe tematskih izložbi u inostranstvu, objasnili su nam u ovoj instituciji. “Izvoz” Narodnog muzeja bio je vredan 33,3 miliona evra.\nReč je o deklarisanoj vrednosti kulturnih dobara Republike Srbije, na osnovu kojih se određuje visina osiguranja tokom trajanja izložbe. To su nekomercijalni ugovori između institucija kulture koji nemaju za cilj ekonomsku dobit.\n- Svaka izložba Narodnog muzeja u inostranstvu, poput one koja je u toku u Akvileji, kao i ugovorene pozajmice muzejskim institucijama u svetu, vode se kao privremeni izvoz - objašnjava za...


Podrška evropskoj perspektivi Kosova\nHašim Tači i Oli Ren u Prištini, 9. oktobar 2008.\nKomesar za proširenje Evropske unije Oli Ren i premijer Kosova Hašim Tači danas su u Prištini potpisali Finansijski sporazum, kojim se obezbedjuje 122.7 miliona evra za razvoj Kosova. Oli Ren je rekao da se ‘Evropska unija zalaže za ekonomski napredak Kosova i njegovu evropsku budućnost’.\nFinansijskim sporazumom Evropske komisije i Vlade Kosova osigurana su sredstva namenjena poboljšanju života ljudi. Prema rečima komesara za proširenje Olija Rena, radi se o fondu koji se Kosovu dodeljuje u okviru godišnjeg programa Evropske komisije za 2008. godinu.\n“Sa više od 120 miliona evra, Evropska unija ima za cilj da pomogne Kosovu da razvije multietničko društvo zasnovano na redu i zakonu, jačanju insititucija i da se unapredi ekonomski i socijalni razvoj koji je neophodan Kosovu”, izjavio je Ren, dodavši kako njegov boravak u Prištini pokazuje koliko Evropska unija vodi računa o evropskoj budućnosti Kosova.\nRen i kosovski premijer Hašim Tači potpisali su sporazum kojim se osiguravaju IPA predspristupni fondovi, koji su namenjeni zemljama koje pretenduju da postanu kandidati za članstvo u Uniji.\nKomesar za proširenje je naglasio da EU očekuje da 122.7 miliona evra bude iskorišćeno za kako je rekao ‘zdravo ekonomsko rukovodjenje, kontinuitet fiskalne discipline i efikasnu koordinaciju dodeljenih finansijskih sredstava’.\n“Sa 20 projekata EU želi da doprinese jačanju vladavine prava, očuvanju kulturnog nasledja i podršku medijima i gradjanskom društvu”, kazao je Ren.\nPremijer Kosova Hašim Tači je obećao da će za svaki utrošeni cent donatora postojati računi.\n“Vlada Republike Kosova kao ozbiljan i odgovoran partner preuzima obavezu da ponudjenu asistenciju upotrebi na efikasan način i transparentno. Mi ćemo nastaviti da budemo beskompromisni u borbi protiv korupcije i organizovanog kriminala”, poručio je Tači.\nGodišnji program Predpristupnog Instrumenta Evropske komisije za 2008. godinu namenjen Kosovu je deo iznosa od 508 miliona evra, koji je Evropska komisija obećala na donatorskoj konferenciji za Kosovo, održanoj u julu ove godine.


Vesti online / Scena / Kultura / Noć muzeja 17. maja\nManifestacija Noć muzeja 2014. godine biće organizovana u subotu, 17. maja, a do sada se prijavilo 190 institucija kulture u Beogradu i 28 gradova u Srbiji, najavila je danas umetničko-produkcijska grupa "Noć muzeja".\nNoć muzeja prošle godine okupila desetine hiljada ljudi\nDirektorka i osnivač manifestacije Ana Jovanović rekla je da će programi 11. Noći muzeja ponovo biti organizovani uz minimalnu finansijsku pomoć države, dok će ostatak neophodnog novca biti prikupljen od sponzora i prodatih ulaznica.\n"Noć muzeja je pravi srpski uspešni brend. Ova manifestacija među prvima radila je ozbiljno na ideji decentralizacije kulture, pa se odlični programi u jednoj noći mogu videti širom Srbije", rekla je Jovanovićeva.\nUmetničko-produkcijska grupa "Noć muzeja" predstaviće monografiju povodom decenije postojanja manifestacije, o kojoj su govorili Irina Subotić, Milica Cukić, Nađa Ivanji Švab, Nela Antonović, Velimir Ćurgus Kazimir i brojni drugi.\nJubilarna 10. Noć muzeja, prošle godine održana je u 68 gradova i mesta Srbije, na 60 lokacija u Beogradu i 345 u celoj Srbiji, a po broju učesnika bila je na trećem mestu u Evropi. Noć muzeja u Srbiji i ove godine biće deo Evropske Noći muzeja u kojoj tradicionalno učestvuje više od 30 zemalja i skoro 3.200 muzeja.\nKULTURA Narodno pozorište: Proglas zbog smene Hubača, Radivojević podneo ostavku


IZNENAĐUJUĆI PODACI: Mnogo brži oporavak srpske privrede\nIZNENAĐUJUĆI PODACI: Mnogo brži oporavak srpske privrede\nAutor: Glas javnosti 08.09.2020. u 19:24\nfoto: Foto: Wikipedia/Ilustracija\nOporavak srpske privrede je mnogo brži od očekivanog, navodi se u najovijem Biltenu "Mesečne analize i trendovi" (MAT).\nOvaj podatak je dobijen na osnovu uvida u rezultate za jun i jul, koji pokazuju, kako tvrdi MAT, da je oporavak mnogo brži od onog na šta se računalo, posle negativnog uticaja pandemije koronavirusa na privrednu aktivnost i veliki pad u aprilu i tek delimičan oporavak u maju 2020.\nZaključak se, pre svega, odnosi na međugodišnji porast industrijske proizvodnje u ova dva meseca i na osetnu redukciju pada spoljnotrgovinske razmene.\nKako se ističe, nakon međugodišnjeg pada za 16,7 odsto u aprilu, međugodišnji pad ukupne industrijske proizvodnje je usledio i u maju, ali je redukovan na 9,3 odsto. Kumulativni pad u periodu januar-maj iznosio je 2,6 odsto. Međutim, u junu je ostvaren međugodišnji porast za 2,7 odsto, u julu za 0,4 odsto, tako da je kumulativni međugodišnji pad za period januar-jul sveden na 1,4 odsto, navodi se u MAT.\nKako se ističe, presudna za dinamiku ukupne industrijske proizvodnje je dinamika proizvodnje prerađivačke industrije koja je, posle izuzetno velikog međugodišnjeg pada u aprilu za 20 odsto i za 9,4 odsto u maju, u junu povećana za 4,4 odsto i u julu smanjena za neznatnih 0,8 procenata. Tako je kumulativni pad za sedam meseci sveden sa 2,6 odsto koliko je iznosio za pet meseci, na 1,3 procenta.\nKoronaPrivreda SrbijeMesečne analize i trendovi


Vesti online / Vesti / Svet / Putin otkrio jednu temu o kojoj je razgovarao sa Trampom u Parizu\nPutin je rekao na konferenciji za novinare u Singapuru da nikakve sankcije ne mogu zaustaviti saradnju Rusije i Zajednice zemalja jugoistočne Azije (ASEAN) niti razvoj njihovih privreda.\nRuski predsednik je dodao da je razgovarao o međunarodnom tržištu nafte sa američkim predsednikom Donaldom Trampom tokom njihovog nedavnog susreta u Parizu. On je dodao da neučestvovanje Rusije na Svetskom ekonomskom forumu u Davosu neće naneti štetu ruskoj privredi.\nKomentarišući razgovor sa američkim potpredsednikom Majklom Pensom u Singapuru, Putin je rekao da su diskutovali o strateškoj stabilnosti i primeni novog sporazuma START.\nRuski lider je naglasio da veruje da je strateška stabilnost ključna tema za razgovore Rusije i SAD. Putin je izjavio da je Moskva spremna za sveobuhvatni rad u vezi sa ekonomijom Sirije i da se nada da će biti nastavljen zajednički humanitarni angažman Rusije, Francuske i Nemačke u Siriji.


Obuka za vodeće ocenjivače za potrebe akreditacije | ATS\nU skladu sa procedurom ATS-a "Obuka za ocenjivače, informativni seminar za tehničke eksperte ATS-a i obuka zaposlenih u ATS-u" u prostorijama ATS-a od 18. do 22. maja održava se obuka za vodeće ocenjivače za laboratorije za ispitivanje i etaloniranje i kontrolne organizacije.\nObuka za vodeće ocenjivače za laboratorije za ispitivanje i etaloniranje i kontrolne organizacije obuhvatila je upoznavanje sa sadržajem i praktičnom primenom standarda SRPS ISO/IEC 17025, odnosno SRPS ISO/IEC 17020, planiranjem, organizovanjem i izvođenjem ocenjivanja u skladu za zahtevima odgovarajućih standarda, identifikovanjem, klasifikovanjem i izveštavanjem o neusaglašenostima, aspektima ocenjivanja i poznavanjem pravila i procedura u postupku ocenjivanja.\nPolaznici obuke upoznali su se i sa propisima iz oblasti akreditacije i ocenjivanja usaglašenosti, Evropskim zajedničkim tržištem i ocenjivanjem usaglašenosti, standardom SRPS ISO/IEC 17011:2007 Ocenjivanje usaglašenosti – Opšti zahtevi za akreditaciona tela koja akredituju tela za ocenjivanje usaglašenosti.\nObuka je sprovedena kroz predavanja, vežbe i interaktivan rad u grupama (rešavanje zamišljenih situacija ocenjivanja, diskusiju, utvrđivanje i izveštavanje o neusaglašenosti i sl.). Obukom su polaznicima predstavljeni dokumenti ATS-a koja se odnose na akreditaciju, kao i sam postupak i kriterijumi, kao i metode i tehnike ocenjivanja.\nPredavači na obuci su bili: dr Dejan Krnjaić, mr Vida Živković, mr Natalija Jovičić Zarić i Ljubica Živanić, a obuci su prisustvovali i polaznici iz Makedonije, Bosne i Hercegovine i Crne Gore.\nDirektor ATS-a imao je uvodno predavanje na obuci za vodeće ocenjivače\ndr Dejan Krnjaić održao je predavanje na temu - Standardi, ocenjivanje usaglašenosti i akreditacija\nmr Vida Živković imala je predavanje o standardu SRPS ISO/IEC 17011 i o procesu i kriterijumima akreditacije\nAtmosfera sa vežbe br.6 - koraci u procesu ocenjivanja koju je vodila mr Natalija Jovičić Zarić\nLjubica Živanić sa polaznicima prezentira rezultate vežbe


Srbijatransport nagrađena je nagradom "Brend Leader"\nBEOGRAD – Poslovno udruženje drumskog saobraćaja Srbijatransport nagrađena je nagradom "Brend Leader" na konferenciji "Jugoistočna Evropa i Dunavski region i logistika" održanoj 27. marta 2019.godine u Beogradu.\nSrbijatransport je primila nagradu za izuzetan doprinos u stvaranju uređenog tržišnog ambijenta, unapređenju kvaliteta i konkurentnog. Nagradu je primio Goran Aleksić, Generalni direktor Srbijatransporta.\nŽeleo bih da se zahvalim svim članovima udruženja i kolegama iz Srbijatransporta i svim onima sa kojima godinama radimo da se unapredi poslovanje i stvori bolje poslovno okruženje u drumskom transportu, rekao je Aleksić. Drumski transport je od izuzetne važnosti za Srbije, za ekonomski održivo poslovanje privrede, razvoj društva i kvalitet života građana.\nSrbijatransport je član Unije poslodavac Srbije, NALED-a, Nacionalnog konventa za Evropsku uniju, a predstavnici Srbijatransporta su članovi radnih grupa i bilateralnih komisija Ministarstva građevinarstva saobraćaja i infrastrukture i Vlade republike Srbije.\nJavna rasprava - Nacrt zakona o prevozu putnika u drumskom saobraćaju\n4. Tеkst Nacrta zakona, bićе postavljеn na sajtu Ministarstva građеvinarstva, saobraćaja i infrastrukturе -www.mgsi.gov.rsi na portalu е-upravе.\nNacrt zakona o prevozu putnika u drzmskom saobraćaju. pdf\nObrazloženje za nacrt zakona\nProgram javne raspravke i zaključak\nJavna rasprava - Nacrt zakona o prevozu tereta u drumskom saobraćaju\nNacrt zakona o prevozu tereta u drumskom saobraćaju\nProgram javne rasprave i zaključak\nObrazac za komentare na Nacrt zakona\nObrazloženje za Nacrt zakona o prevozu tereta u drumskom saobraćaju\nPodrška Ministarstvu za izmene u Uredbi 02.10.14.\nPoslat je dopis Ministarstvu građevine, saobraćaja i infrastrukture.\nOvde možete preuzeti kompletan dopis:\nProblemi i predlozi rešenja za sastanak sa Ministrom privrede\nOvde možete preuzeti kompletan dopis u vezi sastanka sa Ministrom privrede.\nPredlog za uređenje tržišta\nPoslat je dopis Ministarstvu sa temom Predlozi za uređenje uslova poslovanja privrednika koji obavljaju delatnost\nprevoza putnika u drumskom saobrćaju.\nOvde možete preuzeti kompletan dopis.